open-index/open-wikipedia-markdown huggingface dataset:
ನೆಯ್ಯಪ್ಪಮ್

thumb
**ನೆಯ್ಯಪ್ಪಮ್** ತುಪ್ಪದಲ್ಲಿ ಕರಿಯಲಾದ ಅಕ್ಕಿ ಆಧಾರಿತ ಸಿಹಿ ತಿನಿಸಾಗಿದೆ. ನೆಯ್ಯಪ್ಪಮ್ ತನ್ನ ಮೂಲಗಳನ್ನು ದಕ್ಷಿಣ ಭಾರತದ ರಾಜ್ಯವಾದ ಕೇರಳದಲ್ಲಿ ಹೊಂದಿದೆ. ಈ ಹೆಸರು ಎರಡು ಶಬ್ದಗಳಿಂದ ವ್ಯುತ್ಪನ್ನವಾಗಿದೆ *ನೆಯ್* ಅಂದರೆ "ತುಪ್ಪ" ಮತ್ತು ಅಪ್ಪಂ ಅಂದರೆ ದೋಸೆಯಂಥದ್ದು.

ನೆಯ್ಯಪ್ಪಮ್‍ನ್ನು ಸಾಮಾನ್ಯವಾಗಿ ಅಕ್ಕಿ ಹಿಟ್ಟು (ಪರ್ಯಾಯವಾಗಿ ರವೆ ಅಥವಾ ಸೆಮಲೀನ), ಬೆಲ್ಲ, ತುಪ್ಪದಲ್ಲಿ ಕರಿದ ಕೊಬ್ಬರಿ (ತುಂಡುಗಳು ಅಥವಾ ತುರಿ), ತುಪ್ಪ, ಏಲಕ್ಕಿ ಮತ್ತು ಹಾಲಿನಿಂದ ತಯಾರಿಸಲಾಗುತ್ತದೆ. ಇದನ್ನು ಚಹಾ ಕುಡಿಯುವಾಗಿನ ತಿಂಡಿಯಾಗಿ ಸಂಜೆಯ ಹೊತ್ತು ಬಡಿಸಲಾಗುತ್ತದೆ. ನೆಯ್ಯಪ್ಪಮ್‍ನ್ನು ಅನೇಕ ಸಾಂಪ್ರದಾಯಿಕ ಸೇಂಟ್ ಥಾಮಸ್ ಕ್ರಿಶ್ಚಿಯನ್ (ಸಿರಿಯನ್ ಕ್ರಿಶ್ಚಿಯನ್) ಚರ್ಚ್‌ಗಳು ಮತ್ತು ಹಿಂದೂ ದೇವಸ್ಥಾನಗಳಲ್ಲಿ ನೈವೇದ್ಯವಾಗಿ ಕೂಡ ಬಡಿಸಲಾಗುತ್ತದೆ. ಉನ್ನಿ ಅಪ್ಪಂ ಇದರ ಒಂದು ವಿಧವಾಗಿದ್ದು ಇದರಲ್ಲಿ ಕಳಿತ ಚೂರ್ಣಮಾಡಿದ ಬಾಳೆಹಣ್ಣುಗಳನ್ನು ಹಿಟ್ಟಿಗೆ ಸೇರಿಸಿ ಉಂಡೆಯಾಕಾರದ ತುಂಡುಗಳನ್ನು ಮಾಡಿ ಕರಿಯಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಸಿಹಿ ತಿನಿಸುಗಳು
ದೇವದಾಸ್ ಕಾಪಿಕಾಡ್

**ಡಾ.ದೇವದಾಸ್ ಕಾಪಿಕಾಡ್** ಇವರು ತುಳು ಚಲನಚಿತ್ರ ಮತ್ತು ರಂಗಭೂಮಿ ನಟ, ನಿರ್ದೇಶಕ, ಬರಹಗಾರ, ನಿರ್ಮಾಪಕ, ಗೀತರಚನೆಕಾರ ಮತ್ತು ಗಾಯಕ. ಇವರು ಕೆಲವು ಕನ್ನಡ ಚಿತ್ರಗಳಲ್ಲಿಯೂ ನಟಿಸಿದ್ದಾರೆ. **ಚಾ ಪರ್ಕ** ಎಂಬ ನಾಟಕ ತಂಡವನ್ನು ಹೊಂದಿದ್ದಾರೆ. ತುಳು ಭಾಷೆಯಲ್ಲಿ ೪೫ ಕ್ಕೂ ಹೆಚ್ಚು ನಾಟಕಗಳನ್ನು ಬರೆದು ನಿರ್ದೇಶಿಸಿದ್ದಾರೆ. ಇವರ ಮಗ ಅರ್ಜುನ್ ಕಾಪಿಕಾಡ್ ಸಹ ತುಳು ಚಿತ್ರರಂಗದಲ್ಲಿ ನಟನಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.
## ಜನನ, ಜೀವನ ಮತ್ತು ಶಿಕ್ಷಣ
ದೇವದಾಸ್ ಕಾಪಿಕಾಡ್ ಇವರು ಮಂಗಳೂರಿನ ಕಾಪಿಕಾಡ್ ನಲ್ಲಿ ಜನಿಸಿದರು.

## ಫಿಲ್ಮೋಗ್ರಾಫಿ
### ಕಾಪಿಕಾಡ್ ರವರು ಅಭಿನಯಿಸಿದ ತುಳು ಸಿನಿಮಾಗಳು
### ಕಾಪಿಕಾಡ್ ರವರು ಅಭಿನಯಿಸಿದ ಕನ್ನಡ ಸಿನಿಮಾಗಳು
## ಪ್ರಶಸ್ತಿಗಳು
* ರೆಡ್ ಎಫ್ಎಂ ತುಳು ಚಲನಚಿತ್ರ ಪ್ರಶಸ್ತಿಗಳು - ತೆಲಿಕೆದ ಬೊಳ್ಳಿ ಚಲನಚಿತ್ರಕ್ಕಾಗಿ ಅತ್ಯುತ್ತಮ ಸಂಭಾಷಣಕಾರ.
* ತುಳು ಸಿನೆಮೋತ್ಸವ ೨೦೧೫ ಪ್ರಶಸ್ತಿ - ತೆಲಿಕೆದ ಬೊಳ್ಳಿಗೆ ಪೋಷಕ ಪಾತ್ರದಲ್ಲಿ ಅತ್ಯುತ್ತಮ ನಟ.
* ತುಳು ಸಿನೆಮೋತ್ಸವ ೨೦೧೫ ಪ್ರಶಸ್ತಿ- ತೆಲಿಕೆದ ಬೊಳ್ಳಿ ಸಿನಿಮಾಗದಲ್ಲಿ ಅತ್ಯುತ್ತಮ ಸಂಭಾಷಣಕಾರ.
* ಮಂಗಳೂರು ವಿಶ್ವವಿದ್ಯಾಲಯದ ಗೌರವ ಡಾಕ್ಟರೇಟ್ (೨೦೨೨)

## ಉಲ್ಲೇಖಗಳು
ವರ್ಗ:ತುಳು ಚಲನಚಿತ್ರ ನಟರು
ವರ್ಗ:ರಂಗಭೂಮಿ ಕಲಾವಿದರು
ಡ್ರಾಕೋನಿಯನ್ ಸಂವಿಧಾನ

**ಡ್ರಾಕೋನಿಯನ್ ಸಂವಿಧಾನ**, ಅಥವಾ **ಡ್ರಾಕೋ ಸಂಹಿತೆ**, ಕ್ರಿ.ಪೂ 7 ನೇ ಶತಮಾನದ ಅಂತ್ಯದ ವೇಳೆಗೆ ಅಥೆನಿಯನ್ ಶ್ರೀಮಂತ ವರ್ಗದ ಮೌಖಿಕ ಕಾನೂನುಗಳನ್ನೇ ಅಳವಡಿಸಿ ಡ್ರಾಕೊ ರಚಿಸಿದ ಲಿಖಿತ ಕಾನೂನು ಸಂಹಿತೆಯಾಗಿದೆ.

## ಇತಿಹಾಸ 
ಕ್ರಿ.ಪೂ ಏಳನೇ ಶತಮಾನದ ಮಧ್ಯಭಾಗದಲ್ಲಿ ಗ್ರೀಸ್‌ನ ಹಲವು ಸಮುದಾಯಗಳು ಅನುಸರಿಸುತ್ತಿದ್ದ  ಮೂಲ ಕಾನೂನನ್ನು ಕ್ರೋಡೀಕರಿಸಿ ಡ‍್ರಾಕೋ ಈ  ಸಂಹಿತೆಯನ್ನು ರೂಪಿಸಿದ.  ಈ ಡ್ರಾಕೋನ ಸಂಹಿತೆಯು ಹೊರಹೊಮ್ಮುವವರೆಗೂ ಅಥೇನ್ಸ್ ನ   ಶ್ರೀಮಂತ ವರ್ಗದವರು ಮೌಖಿಕ ಕಾನೂನನ್ನೇ ತಮಗೆ ಅನುಕೂಲವಾಗುವಂತೆ ಅನುಸರಿಸುತ್ತಿದ್ದರು. ಡ್ರಾಕೋ,ಕ್ರಿಸ್ತಪೂರ್ವ ೬೨೧ ಲಿಖಿತ ಸಂವಿಧಾನದ  ಪಠ್ಯ ಬರೆಯಲು ಆರಂಭಿಸಿದನು. ಹೊಸ ಸಂವಿಧಾನವನ್ನು ಎಲ್ಲರಿಗೂ ಓದಲು ಲಭ್ಯವಿರುವಂತೆ ಪಠ್ಯವನ್ನು ಕೆತ್ತಲಾಯಿತು. ಇದರ ಪರಿಣಾಮವಾಗಿ, ಡ್ರಾಕೋನಿಯನ್ ಸಂವಿಧಾನವನ್ನು ಓದುವಂಥಹ ಅವಕಾಶ ಅಥೆನ್ಸ್ ನಾಗರಿಕರಿಗೆ ದೊರೆಯಿತು.

ಡ್ರಾಕೊ ಉದ್ದೇಶಪೂರ್ವಕ ಮತ್ತು ಉದ್ದೇಶಪೂರ್ವಕವಲ್ಲದ ನರಹತ್ಯೆಯ ಪರಿಕಲ್ಪನೆಗಳನ್ನು ಪರಿಚಯಿಸಿದನು, ಎರಡೂ ಅಪರಾಧಗಳನ್ನು ಅರಿಯೋಪಗಸ್‌ನಲ್ಲಿ (ಪ್ರಾಚೀನ ಗ್ರೀಕ್ ನ್ಯಾಯಾಲಯ) ತೀರ್ಮಾನಿಸಲಾಗುತ್ತಿತ್ತು.. ಕ್ರಿ.ಪೂ 6 ನೇ ಶತಮಾನದ ಆರಂಭದಲ್ಲಿ  ಅನುಸರಿಸುತ್ತಿದ್ದ ಸೊಲೊನಿಯನ್ ಸಂವಿಧಾನ ಡ್ರಾಕೋನ ಎಲ್ಲಾ ಸಂಹಿತೆಗಳನ್ನು ಬದಳಾಯಿಸಿದರೂ ನರಹತ್ಯೆಯ ಕಾನೂನುನನ್ನು ಮಾತ್ರ ಹಾಗೇ ಉಳಿಸಿಕೊಂಡಿತು.

ಪೂರ್ಣ ಡ್ರಾಕೋನಿಯನ್ ಸಂವಿಧಾನವು ಈಗ ಲಭ್ಯವಿಲ್ಲ, ಆದರೆ ಸೇಬನ್ನು ಕದಿಯುವಷ್ಟು ಸಣ್ಣ ಅಪರಾಧಗಳಿಗೆ ಶಿಕ್ಷೆಗೊಳಗಾದವರಿಗೆ ಕಠಿಣ ಶಿಕ್ಷೆಗಳನ್ನು ವಿಧಿಸಲಾಗುತ್ತಿತ್ತು ಎಂದು ವರದಿಯಾಗಿದೆ. ಡ್ರಾಕೋನಿಯನ್ ಸಂವಿಧಾನವನ್ನು ಉಲ್ಲಂಘಿಸಿದ ಎಲ್ಲ ಆರೋಪಿಗಳಿಗೆ  ಒಂದೇ ಒಂದು ದಂಡ,  ಅದು ಮರಣದಂಡನೆ. ಕಾನೂನುಗಳನ್ನು ಶಾಯಿಯ ಬದಲು ರಕ್ತದಲ್ಲಿ ಬರೆಯಲಾಗುತ್ತಿತ್ತು ಎಂದೂ ಹೇಳಲಾಗಿದೆ.   ಕ್ರೂರ ಅಥವಾ ಅಮಾನವಿಯ ಕಾನೂನುಗಳಿಗೆ ಇಂದು "ಡ್ರಾಕೋನೀಯನ್"  ಎಂಬ ಪದದ ಬಳಕೆ ಮಾಡುವುದನ್ನು ಕಾಣಬಹುದು.

## ಡ್ರಾಕೊನ ಸ್ಥಾನ 
ಅರಿಸ್ಟಾಟಲ್‌ ಅಥೇನಿಯನ್ನರ ಸಂವಿಧಾನವನ್ನು ಪರಿಚಯಿಸುವರೆಗೂ ಡ್ರಾಕೋನನ್ನು ರಾಜಕೀಯ ಸುಧಾರಕ ಎಂದು ಪರಿಗಣಿಸಲಾಗಿರಲಿಲ್ಲ. ಡ್ರಾಕೋನಿಯನ್ ಸಂವಿಧಾನವನ್ನು ಸಮಕಾಲೀನ ಇತಿಹಾಸಕಾರರು ಉಲ್ಲೇಖಿಸದಿದ್ದರೂ, ಅರಿಸ್ಟಾಟಲ್‍ನ ಪ್ರಕಾರ ನರಹತ್ಯೆಯಂಥಹ ಅಮಾನವಿಯ ಕಾನೂನನ್ನು ಪರಿಚಯಿಸಿದ ಹೊರತಾಗಿಯೂ ರಾಜಕೀಯ ಮತ್ತು ಸಾಂವಿಧಾನಿಕ ಸುಧಾರಕನಾಗಿ ಡ್ರಾಕೋನ ಮಹತ್ವದ ಸ್ಥಾನ ಪಡೆಯುತ್ತಾನೆ.

## ಉಲ್ಲೇಖಗಳು
ದೊದೋಲ್

thumb

***ದೊದೋಲ್*** ಒಂದು ಇಂಡೊನೇಷ್ಯನ್ ಸಿಹಿ ಟಾಫಿಯಂತಹ ಸಕ್ಕರೆ ತಾಳೆ ಆಧಾರಿತ ಮಿಠಾಯಿಯಾಗಿದೆ. ಇದು ಸಾಮಾನ್ಯವಾಗಿ ಆಗ್ನೇಯ ಏಷ್ಯಾ ಮತ್ತು ಭಾರತೀಯ ಉಪಖಂಡದಲ್ಲಿ ಕಂಡುಬರುತ್ತದೆ. ಇದು ಇಂಡೊನೇಷ್ಯಾ, ಮಲೇಷ್ಯಾ, ಸಿಂಗಾಪುರ್, ಫಿಲಿಪೀನ್ಸ್, ದಕ್ಷಿಣ ಭಾರತ, ಶ್ರೀಲಂಕಾ, ಥೈಲಂಡ್ ಮತ್ತು ಬರ್ಮಾಗಳಲ್ಲಿ ಜನಪ್ರಿಯವಾಗಿದೆ. ಇದನ್ನು ತೆಂಗಿನ ಹಾಲು, ಬೆಲ್ಲ ಮತ್ತು ಅಕ್ಕಿ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಇದು ಗಟ್ಟಿ, ಸಿಹಿ ಮತ್ತು ಅಂಟಂಟಾಗಿರುತ್ತದೆ.

ದೊದೋಲ್ ಭಾರತದ ಪಶ್ಚಿಮ ಕರಾವಳಿಯ ರೋಮನ್ ಕ್ಯಾಥೊಲಿಕ್ಕರಲ್ಲಿ ಜನಪ್ರಿಯವಾಗಿದೆ. ಇದರಲ್ಲಿ ಮುಂಬಯಿ, ಗೋವಾ ಮತ್ತು ಮಂಗಳೂರು ನಗರದ ಪೂರ್ವ ಭಾರತೀಯರು ಸೇರಿದ್ದಾರೆ.

ತಯಾರಿಸಲಾಗುವ ಪ್ರಕ್ರಿಯೆಯಲ್ಲಿ, ಎಲ್ಲ ಪದಾರ್ಥಗಳನ್ನು ಸೇರಿಸಿ ಒಲೆಯ ಮೇಲೆ ಬೇಯಿಸಲಾಗುತ್ತದೆ. ಪ್ರಮಾಣ ಅರ್ಧದಷ್ಟಾಗುವವರೆಗೂ ಬೇಯಿಸುತ್ತಿರಬೇಕು ಮತ್ತು ಈ ಸಂದರ್ಭದಲ್ಲಿ ದ್ರವವು ಆವಿಯಾಗುತ್ತದೆ. ಸಾಮಾನ್ಯವಾಗಿ ತಯಾರಾಗಲು ೯ ಗಂಟೆಯವರೆಗೆ ತೆಗೆದುಕೊಳ್ಳುತ್ತದೆ. ದೊದೋಲ್‍ನ್ನು ದೊಡ್ಡ ಬಾಣಲೆಯಲ್ಲಿ ನಿರಂತರವಾಗಿ ಕೈಯಾಡಿಸಬೇಕಗುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Dodol Indonesian sticky caramel toffee dessert a video from eastcodeTravel
* Recipe

ವರ್ಗ:ಸಿಹಿ ತಿನಿಸುಗಳು
ಸೋಲ್ ಕಢಿ

thumb|ಅನ್ನ ಮತ್ತು ಹಪ್ಪಳದೊಂದಿಗೆ ಸೋಲ್ ಕಢಿ

**ಸೋಲ್ ಕಢಿ** ಒಂದು ಬಗೆಯ ಪಾನೀಯವಾಗಿದ್ದು ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಕ್ಷುಧಾವರ್ಧಕವಾಗಿದೆ. ಇದನ್ನು ಸಾಮಾನ್ಯವಾಗಿ ಅನ್ನದೊಂದಿಗೆ ತಿನ್ನಲಾಗುತ್ತದೆ ಅಥವಾ ಕೆಲವೊಮ್ಮೆ ಊಟದ ನಂತರ ಅಥವಾ ಜೊತೆಗೆ ಕುಡಿಯಲಾಗುತ್ತದೆ. ಗೋವಾ ಮತ್ತು ಮಹಾರಾಷ್ಟ್ರದ ಕರಾವಳಿ ಪ್ರದೇಶದಲ್ಲಿ ಜನಪ್ರಿಯವಾಗಿರುವ ಇದನ್ನು ತೆಂಗಿನ ಹಾಲು ಮತ್ತು ಮುರುಗಲ ಹಣ್ಣಿನಿಂದ (ಕೋಕಮ್, ಅಮ್‍ಸೋಲ್ ಎಂದೂ ಪರಿಚಿತವಾಗಿದೆ) ತಯಾರಿಸಲಾಗುತ್ತದೆ. ತಾಜಾ ತೆಂಗಿನಕಾಯಿಯ ದ್ರವರೂಪದ ಸಾರವಾದ ತೆಂಗಿನ ಹಾಲಿನಿಂದ ಸೋಲ್ ಕಢಿಯನ್ನು ತಯಾರಿಸಲಾಗುತ್ತದೆ; ಆದರೆ, ಇಂದಿನ ದಿನದಲ್ಲಿ ಈ ಹೊರತೆಗೆಯಲ್ಪಟ್ಟ ಹಾಲು ಟೆಟ್ರಾಪ್ಯಾಕ್‍ನಲ್ಲೂ ಸಿಗುತ್ತದೆ. ಹೀಗೆ ದೊರೆತ ತೆಂಗಿನ ಹಾಲನ್ನು ಸಾಮಾನ್ಯವಾಗಿ ಅಗಲ್ ಅಥವಾ ಕೋಕಮ್‍ನೊಂದಿಗೆ ಬೆರೆಸಿ, ಸ್ವಲ್ಪ ಪ್ರಮಾಣದಲ್ಲಿ ಉಪ್ಪು, ಸಾಸಿವೆ ಕಾಳುಗಳು ಮತ್ತು/ಅಥವಾ ಮೆಣಸಿನಕಾಯಿ ಬೆಳ್ಳುಳ್ಳಿ ಪೇಸ್ಟ್‌ನ್ನು ರುಚಿಗಾಗಿ ಮತ್ತು ಪ್ರೋಬಯಾಟಿಕ್ ಪದಾರ್ಥಗಳನ್ನು ವರ್ಧಿಸಲು ಸೇರಿಸಲಾಗುತ್ತದೆ.

## ಉಲ್ಲೇಖಗಳು 
* 

## ಹೊರಗಿನ ಕೊಂಡಿಗಳು 
* Sol Kadhi Recipe
* Benefits of Solkadhi

ವರ್ಗ:ಪಾನೀಯಗಳು
ಪನೀರ್ ಟಿಕ್ಕಾ

thumb
**ಪನೀರ್ ಟಿಕ್ಕಾ** ಪನೀರ್‌ನ ತುಂಡುಗಳಿಂದ ತಯಾರಿಸಲ್ಪಡುವ ಒಂದು ಭಾರತೀಯ ಖಾದ್ಯವಾಗಿದೆ. ತುಂಡುಗಳನ್ನು ಸಂಬಾರ ಪದಾರ್ಥಗಳಲ್ಲಿ ಊರಿಟ್ಟು ತಂದೂರ್‌ನಲ್ಲಿ  ಬೇಯಿಸಲಾಗುತ್ತದೆ. ಇದು ಚಿಕನ್ ಟಿಕ್ಕಾ ಮತ್ತು ಇತರ ಮಾಂಸದ ಖಾದ್ಯಗಳ ಸಸ್ಯಾಹಾರಿ ಪರ್ಯಾಯವಾಗಿದೆ. ಇದು ಭಾರತದಲ್ಲಿ ಮತ್ತು ಭಾರತೀಯ ವಲಸಿಗರಿರುವ ದೇಶಗಳಲ್ಲಿ ವ್ಯಾಪಕವಾಗಿ ಲಭ್ಯವಿರುವ ಒಂದು ಜನಪ್ರಿಯ ಖಾದ್ಯವಾಗಿದೆ.

ಸಂಬಾರ ಪದಾರ್ಥಗಳಲ್ಲಿ ಊರಿಟ್ಟ ಪನೀರ್‌ನ ತುಂಡುಗಳನ್ನು ಕ್ಯಾಪ್ಸಿಕಂ, ಈರುಳ್ಳಿ ಮತ್ತು ಟೊಮೇಟೊದೊಂದಿಗೆ ಒಂದು ಕೋಲಿನ ಮೇಲೆ ಜೋಡಿಸಲಾಗುತ್ತದೆ. ಈ ಕೋಲುಗಳನ್ನು ತಂದೂರ್‌ನಲ್ಲಿ ಬೇಯಿಸಲಾಗುತ್ತದೆ ಮತ್ತು ತಯಾರಾದ ಖಾದ್ಯವನ್ನು ನಂತರ ನಿಂಬೆ ರಸ ಹಾಗೂ ಚಾಟ್ ಮಸಾಲಾ ಹಾಕಿ ರುಚಿಗೊಳಿಸಿ ಬಿಸಿಯಾಗಿ ಬಡಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಅನಂತ ಹೆಗಡೆ ದಂತಳಿಗೆ

ಪೀಠಿಕೆ

thumb|ಅನಂತ ಹೆಗಡೆ ದಂತಳಿಗೆ

ಪೀಠಿಕೆ*
ಯಕ್ಷಗಾನ ಲೋಕದಲ್ಲಿ ಭಾಗವತರಿಗೆ ಅಗ್ರಸ್ಥಾನ. ಆದ್ದರಿಂದಲೇ ಅವರಿಗೆ ಪ್ರಥಮ ವೇಷಧಾರಿ ಎಂದು ಗೌರವ ನೀಡುತ್ತಾರೆ.ಒಂದರ್ಥದಲ್ಲಿ ಭಾಗವತ ಎಂದರೆ ಯಕ್ಷಗಾನ ಪ್ರದರ್ಶನದ ನಿರ್ದೇಶಕ ಎನ್ನಲೂಬಹುದು.ಭಾಗವತರಿಗೆ ಕಲಾವಿದರ ಮತ್ತು ಪ್ರೇಕ್ಷಕರ ಭಾವನೆಗಳನ್ನು ಅರ್ಥಮಾಡಿಕೊಳ್ಳುವ ಕೌಶಲವೂ ಇರಬೇಕಾಗಿರುವುದರಿಂದ ಕೆಲವರು ಮಾತ್ರ ಭಾಗವತಿಕೆಯ ವಿಭಾಗವನ್ನು ಆಯ್ಕೆ ಮಾಡಿಕೊಳ್ಳುತ್ತಾರೆ. ಅಂತಹವರಲ್ಲಿ ನಮ್ಮ ಭಾಗದ ಹೆಮ್ಮೆಯ ಯುವ ಭಾಗವತ ಅನಂತ ಹೆಗಡೆ ದಂತಳಿಗೆ ಪ್ರಮುಖರು...

ಬಾಲ್ಯ*

ಅನಂತ ಹೆಗಡೆಯವರ ಹುಟ್ಟೂರು ಉತ್ತರಕನ್ನಡ ಜಿಲ್ಲೆಯ ಯಲ್ಲಾಪುರ ತಾಲೂಕಿನ ಮಾಗೋಡು ಪ್ರಾಂತ್ಯದ ದಂತಳಿಗೆ.30/06/1976ರಲ್ಲಿ ಜನನ.ತಂದೆ ವೆಂಕಟರಮಣ ಹೆಗಡೆ,ತಾಯಿ ಕಾವೇರಿ ವೆಂಕಟರಮಣ ಹೆಗಡೆ.

ಯಕ್ಷಗಾನ ಹಿನ್ನೆಲೆ*

ಯಲ್ಲಾಪುರ ತಾಲೂಕು ಎಂದರೆ ಯಕ್ಷಗಾನ, ಸಂಗೀತ ಮತ್ತು ಪರಿಸರ ಸಂಪತ್ತನ್ನು ಹೊಂದಿರುವ ಶ್ರೀಮಂತ ಪ್ರದೇಶ ಎನ್ನಬಹುದು. ಅನಂತ ಹೆಗಡೆಯವರ ಊರಿನ ಸುತ್ತಲೂ ಎಲ್ಲೇ ತಾಳಮದ್ದಳೆ, ಯಕ್ಷಗಾನ ಪ್ರದರ್ಶನಗಳಿದ್ದರೆ ಅಲ್ಲಿ ಇವರ ಉಪಸ್ಥಿತಿ ಇರುತ್ತಿತ್ತು. ಮನೆಯಲ್ಲೂ ಯಕ್ಷಗಾನ ವಾತಾವರಣ ಇತ್ತು. ಅಜ್ಜ ಹವ್ಯಾಸಿ ಭಾಗವತರಾಗಿದ್ದರು.ಚಿಕ್ಕಪ್ಪ ಲಕ್ಷ್ಮೀನಾರಾಯಣ ಹೆಗಡೆಯವರು ಮದ್ದಳೆ ವಾದಕರು.ಬಡಗು ತಿಟ್ಟಿನ ಶ್ರೇಷ್ಠ ಭಾಗವತರಾದ ವಿದ್ವಾನ್ ಗಣಪತಿ ಭಟ್ಟರ ಕಟ್ಟಾಭಿಮಾನಿ ಇವರು.ಅಷ್ಟೇ ಅಲ್ಲದೇ ತಾನೂ ಅವರಂತೆಯೇ ಭಾಗವತಿಗೆ ಮಾಡಬೇಕೆಂಬ ಕನಸನ್ನು ಕಟ್ಟಿಕೊಂಡವರು.ಆದರೆ ಇವರ ಕನಸು ನನಸಾಗಲು ಹಲವು ವರ್ಷಗಳೇ ಬೇಕಾಯಿತು. ಯಕ್ಷಗಾನವನ್ನೇ ತನ್ನ ಜೀವನವನ್ನಾಗಿಸಿಕೊಂಡ ಯಕ್ಷಗುರು ಹೊಸ್ತೋಟ ಗಜಾನನ ಭಟ್ಟರು ದಂತಳಿಗೆಯವರ ಮೊದಲ ಯಕ್ಷಗಾನ ಗುರುವಾದರು.ನಂತರ ಕೆರೆಮನೆ ಶಂಭು ಹೆಗಡೆಯವರ ಶ್ರೀಮಯ ಯಕ್ಷಗಾನ ಕೇಂದ್ರಕ್ಕೆ ಸೇರಿದರು. ಇವರು ಕೇಂದ್ರದಲ್ಲಿ ಮೊದಲ ವರ್ಷ ಕಲಿತದ್ದು ನೃತ್ಯ ವಿಭಾಗವನ್ನ.ವಿದ್ವಾನ್ ಗಣಪತಿ ಭಟ್ಟರು, ಅನಂತ ಪದ್ಮನಾಭ ಪಾಠಕರು ಹಿಮ್ಮೇಳದ ಗುರುಗಳು. ಎರಡನೇ ವರ್ಷ ವಿದ್ವಾನ್ ಗಣಪತಿ ಭಟ್ಟರ ಶಿಷ್ಯನಾಗಿ ಭಾಗವತಿಕೆಯ ಅಭ್ಯಾಸ ಮಾಡತೊಡಗಿದರು. ತರಬೇತಿ ಮುಗಿದ ನಂತರ ಇವರನ್ನು ಕೆರೆಮನೆ ಮೇಳದಲ್ಲಿ ನೆಬ್ಬೂರು ನಾರಾಯಣ ಭಾಗವತರ ಸಹಾಯಕ ಭಾಗವತರನ್ನಾಗಿ ನೇಮಿಸಿಕೊಳ್ಳಲಾಯಿತು.ನಂತರ ಕೆರೆಮನೆ ಮೇಳದ ಪ್ರಧಾನ ಭಾಗವತರಾಗಿ ಇಲ್ಲಿಯವರೆಗೂ ಸೇವೆ ಸಲ್ಲಿಸುತ್ತಿದ್ದಾರೆ.
ದಂತಳಿಗೆಯವರು ಈ ಮಟ್ಟಕ್ಕೆ ಏರಲು ಅವರ ಸರಳ ಸ್ವಭಾವ ಕಾರಣ.ಇಷ್ಟು ಚಿಕ್ಕ ವಯಸ್ಸಿನಲ್ಲಿಯೇ ಯಕ್ಷಗಾನ ವ್ಯಾಪ್ತಿಯನ್ನು ಕರ್ನಾಟಕವನ್ನು ಹೊರತಾಗಿಯೂ ದೆಹಲಿ, ಚೆನ್ನೈ, ಭೋಪಾಲ್, ಅಗರ್ತಲ,ಪಣಜಿ, ಕೊಯಂಬತ್ತೂರು, ಮಧುರೈ, ಹೈದರಾಬಾದ್, ಚಂಡೀಘಡ...ಮುಂತಾದ ಕಡೆಗಳಲ್ಲಿ ವಿಸ್ತರಿಸಿದ್ದಾರೆ.ಇಂಡೋನೇಷ್ಯಾ, ಬಾಲಿ,ಸಿಂಗಾಪುರ್, ಅಮೇರಿಕಾ,ಕೆನಡಾ,ದುಬೈ ಮುಂತಾದ ದೇಶಗಳಲ್ಲಿ ಹಲವಾರು ಪ್ರದರ್ಶನಗಳನ್ನು ನೀಡಿದ್ದಾರೆ.ಇವರದ್ದು ಕೇವಲ ಕಾರ್ಯಕ್ರಮ ಕೇಂದ್ರಿತ ಜೀವನವಲ್ಲ.ಮನೆಯ ತೋಟ,ಗದ್ದೆಯ ಕೆಲಸಗಳಲ್ಲೂ ತೊಡಗಿಕೊಳ್ಳುತ್ತಾರೆ.ತನ್ನಿಂದ ಯಕ್ಷಗಾನ ಕ್ಷೇತ್ರಕ್ಕೆ ಕೊಡುಗೆ ನೀಡಬೇಕೆಂಬ ಭಾವನೆಯಿಂದ ಯಕ್ಷಗಾನ ಮತ್ತು ಕಲಾ ಮಿತ್ರಮಂಡಳಿ ಆನಗೋಡ ಇವರು ಯಲ್ಲಾಪುರದಲ್ಲಿ ನಡೆಸುತ್ತಿರುವ ಯಕ್ಷಗಾನ ತರಬೇತಿ ಕೇಂದ್ರದಲ್ಲಿ ಶಿಕ್ಷಕರಾಗಿಯೂ ವಿದ್ಯಾರ್ಥಿಗಳಿಗೆ ಯಕ್ಷಗಾನದ ಪಾಠ ಮಾಡುತ್ತಿದ್ದಾರೆ. ಆನಗೋಡ,ವಜ್ರಳ್ಳಿ, ಮುಂತಾದ ಕಡೆಗಳಲ್ಲಿ ಶಿಬಿರಗಳನ್ನು ನಡೆಸಿದ್ದಾರೆ.

ಪ್ರಶಸ್ತಿಗಳು*

ಇಷ್ಟು ಚಿಕ್ಕ ವಯಸ್ಸಿನಲ್ಲಿಯೇ ಯಕ್ಷಗಾನದ ಭಾಗವತಿಕೆಯಲ್ಲಿ ಹೆಚ್ಚಿನ ಸಾಧನೆ ಮಾಡಿದ ಇವರಿಗೆ ಸ್ವರ್ಣವಲ್ಲೀ ಶ್ರೀಗಳವರು ಪುರಸ್ಕರಿಸಿದ್ದು ದೊಡ್ಡ ಸನ್ಮಾನ ಎನ್ನುತ್ತಾರೆ ದಂತಳಿಗೆಯವರು.  ಯಕ್ಷಗಾನ ಲೋಕವೇ ಹೆಮ್ಮೆ ಪಡುವಂತಿರುವ ಕೇಂದ್ರ ಸಂಗೀತ ಮತ್ತು ನಾಟಕ ಅಕಾಡೆಮಿಯ "ಬಿಸ್ಮಿಲ್ಲಾ ಖಾನ್ ರಾಷ್ಟ್ರೀಯ ಯುವ ಪುರಸ್ಕಾರ" ಪಡೆದ ಬಡಗು ತಿಟ್ಟಿನ ಪ್ರಪ್ರಥಮ ಕಲಾವಿದ  ಇವರು.ಅದಲ್ಲದೇ "ಹವ್ಯಕ ಸಾಧಕ"ಪ್ರಶಸ್ತಿ ಹೀಗೆ ಮುಂತಾದ ಪ್ರಶಸ್ತಿಗೆ ಭಾಜನರಾದವರು ಅನಂತ ಹೆಗಡೆಯವರು.

ಇವರು ರಚಿಸಿರುವ ಕೃತಿಗಳು:
ಶ್ರೀರಾಮ ದರ್ಶನ
ಪುರುಷಮೃಗ
ಗಾಯತ್ರೀ ದರ್ಶನ
ತ್ಯಾಗತಪೋನಿಧಿ ದಧೀಚಿ ಎಂಬ ಯಕ್ಷಗಾನ ಪ್ರಸಂಗವನ್ನು ರಚಿಸಿದ್ದಾರೆ.
ಡಬಲ್ ಕಾ ಮೀಠಾ

thumb

**ಡಬಲ್ ಕಾ ಮೀಠಾ** ಒಂದು ಭಾರತೀಯ ಬ್ರೆಡ್ ಪುಡಿಂಗ್ ಸಿಹಿ ತಿನಿಸಾಗಿದೆ. ಬ್ರೆಡ್‍ನ ತುಂಡುಗಳನ್ನು ಕರಿದು ಸೇರಿದಂತೆ ಕೇಸರಿ ಮತ್ತು ಏಲಕ್ಕಿ ಸೇರಿದಂತೆ ಸಂಬಾರ ಪದಾರ್ಥಗಳೊಂದಿಗೆ ಬಿಸಿ ಹಾಲಿನಲ್ಲಿ ನೆನೆಸಿ ಇದನ್ನು ತಯಾರಿಸಲಾಗುತ್ತದೆ. ಡಬಲ್ ಕಾ ಮೀಠಾ ತೆಲಂಗಾಣಾದ ಹೈದರಾಬಾದ್‌‍ನ ಒಂದು ಡಿಜ಼ರ್ಟ್ ಆಗಿದೆ. ಇದು ಹೈದರಾಬಾದಿ ಪಾಕಪದ್ಧತಿಯಲ್ಲಿ ಜನಪ್ರಿಯವಾಗಿದೆ ಮತ್ತು ಇದನ್ನು ಮದುವೆ ಸಮಾರಂಭಗಳು ಮತ್ತು ಪಾರ್ಟಿಗಳಲ್ಲಿ ಬಡಿಸಲಾಗುತ್ತದೆ. ಡಬಲ್ ಕಾ ಮೀಠಾ ಪದಗುಚ್ಛವು ಹಾಲಿನ್ ಬ್ರೆಡ್‍ನ್ನು ಸೂಚಿಸುತ್ತದೆ. ಇದನ್ನು ಸ್ಥಳೀಯ ಭಾರತೀಯ ಪ್ರಾಂತ ಭಾಷೆಯಲ್ಲಿ "ಡಬಲ್ ರೋಟಿ" ಎಂದು ಕರೆಯಲಾಗುತ್ತದೆ ಏಕೆಂದರೆ ಇದು ಬೇಕಿಂಗ್‍ನ ನಂತರ ತನ್ನ ಮೂಲ ಗಾತ್ರದ ದುಪ್ಪಟ್ಟು ಗಾತ್ರಕ್ಕೆ ಉಬ್ಬಿಕೊಳ್ಳುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Recipe for Double ka Meetha
* Double ka meetha 
* https://kitchenofdebjani.com/2018/11/hyderabadi-double-ka-meetha/

ವರ್ಗ:ಸಿಹಿ ತಿನಿಸುಗಳು
ಬೆಬಿಂಕಾ

right|thumb|214x214px
***ಬೆಬಿಂಕಾ*** ಒಂದು ಬಗೆಯ ಪುಡಿಂಗ್ ಆಗಿದೆ ಮತ್ತು ಒಂದು ಸಾಂಪ್ರದಾಯಿಕ ಇಂಡೊ-ಪೋರ್ಚುಗೀಸ್ ಡಿಜ಼ರ್ಟ್ ಆಗಿದೆ. ಸಾಂಪ್ರದಾಯಿಕ ಬೆಬಿಂಕಾ ಆರು ಪದರಗಳನ್ನು ಹೊಂದಿರುತ್ತದೆ. ಘಟಕಾಂಶಗಳಲ್ಲಿ ಮೈದಾ ಹಿಟ್ಟು, ಸಕ್ಕರೆ, *ತುಪ್ಪ*, ಮೊಟ್ಟೆಯ ಹಳದಿ ಭಾಗ ಮತ್ತು ತೆಂಗಿನ ಹಾಲು ಸೇರಿವೆ.

ಇದು ಗೋವಾದಲ್ಲಿ ಒಂದು ಸಾಂಪ್ರದಾಯಿಕ ಸಿಹಿ ತಿನಿಸಾಗಿದೆ, ಮತ್ತು ವಿಶಿಷ್ಟವಾಗಿ ಕ್ರಿಸ್ಮಸ್ ಹಬ್ಬದಲ್ಲಿ ಜನಪ್ರಿಯವಾಗಿದೆ. ಇದು ಸುಲಭವಾಗಿ ಲಭ್ಯವಿದ್ದು ಒಯ್ಯಲು ಮತ್ತು ದೀರ್ಘ ಸಮಯದವರೆಗೆ ಸಂರಕ್ಷಿಸಿಡಲು ಸುಲಭವಾಗಿದೆ ಅಥವಾ ತಾಜಾ ಆಗಿ ತಿನ್ನಲ್ಪಡಬಹುದು.

*ಬೆಬಿಂಕಾ*ವನ್ನು ವಾಯವ್ಯ ಪೆಸಿಫಿಕ್ ಮಹಾಸಾಗರದಲ್ಲಿನ ಒಂದು ಚಂಡಮಾರುತದ ಹೆಸರಾಗಿ ಕೂಡ ಅಳವಡಿಸಿಕೊಳ್ಳಲಾಯಿತು. ಇದನ್ನು ಪೋರ್ಚುಗಲ್ ಮತ್ತು ಮೊಜಾಂಬಿಕ್‍ನಲ್ಲಿ ಕೂಡ ತಯಾರಿಸಲಾಗುತ್ತದೆ. ಆದರೆ ಸಾಂಪ್ರದಾಯಿಕವಾಗಿ ಇದು ಗೋವಾದ ಪದರಗಳಿರುವ ಕೇಕ ಆಗಿದೆ.

## ಉಲ್ಲೇಖಗಳು 
ವರ್ಗ:ಸಿಹಿ ತಿನಿಸುಗಳು
ಬಾಂಬೆ ಡಕ್

thumb

**ಬಾಂಬೆ ಡಕ್** ಹಾರ್ಪಡಾನ್ ನೆಹೇರಿಯಸ್ ಎಂಬ ಶಾಸ್ತ್ರೀಯ ಹೆಸರುಳ್ಳ ಸಮುದ್ರವಾಸಿ ಮೀನಿನ ರೂಢಿಯ ಇಂಗ್ಲಿಷ್ ಹೆಸರು. ಇದು ಆಫ್ರಿಕದ ಪೂರ್ವ ಕರಾವಳಿ, ಭಾರತ, ಮಲೇಶಿಯ, ಇಂಡೊನೇಶಿಯ ಮತ್ತು ಚೀನದ ಕರಾವಳಿಗಳಲ್ಲಿ ಕಾಣಬರುತ್ತದೆ. ಭಾರತದಲ್ಲಿ ಗುಜರಾತ್ ಮತ್ತು ಮಹಾರಾಷ್ಟ್ರಗಳ ಕರಾವಳಿ ಪ್ರದೇಶಗಳು ಇದರ ಮೀನುಗಾರಿಕೆಗೆ ಪ್ರಸಿದ್ಧವಾಗಿವೆ. ಈ ಪ್ರದೇಶಗಳಲ್ಲಿ ಇದನ್ನು **ಬೊಂಬಿಲ್** ಎಂಬ ಹೆಸರಿನಿಂದ ಕರೆಯಲಾಗುತ್ತದೆ. ಆಂಧ್ರ ಪ್ರದೇಶ ಮತ್ತು ಒರಿಸ್ಸಗಳ ಸಮುದ್ರದಲ್ಲಿಯೂ ಗಣನೀಯವಾದ ಮೊತ್ತದಲ್ಲಿ ಬಾಂಬೆ ಡಕ್ಕನ್ನು ಹಿಡಿಯಲಾಗುತ್ತದೆ. ಭಾರತದಲ್ಲಿ ಇತ್ತೀಚೆಗೆ ಹೆಚ್ಚು ಬಳಕೆಗೆ ಬರುತ್ತಿರುವ ಯಂತ್ರಕೌಶಲದಿಂದಾಗಿ ಬಾಂಬೆ ಡಕ್ಕಿನ ಮೀನುಗಾರಿಕೆಗೆ ಹೆಚ್ಚು ಪ್ರಾಶಸ್ತ್ರ ದೊರಕುತ್ತಿದೆ.

೧೯೫೬-೬೫ರ ದಶಕದಲ್ಲಿ ಬಾಂಬೆ ಡಕ್ಕಿನ ಹಿಡಿವಳಿ ಸುಮಾರು ೭೩೯೦೦ ಟನ್‍ಗಳಷ್ಟಿದ್ದು ಸಮುದ್ರದ ಮೀನುಗಳ ಹಿಡಿವಡೆಯಲ್ಲಿ ಸರಾಸರಿ ೧೨.೧೯% ರಷ್ಟಿತ್ತು. ೨೦೦೩ ರಲ್ಲಿ ಇದರ ಹಿಡುವಳಿ ಸುಮಾರು ೧,೩೯,೯೬೧ ಟನ್‍ಗಳಷ್ಟಾಗಿದೆ. ಇದರ ೯೦% ಭಾಗ ಮಹಾರಾಷ್ಟ್ರ ಮತ್ತು ಗುಜರಾತ್ ಕರಾವಳಿಯಿಂದ ಹಿಡಿವಳಿಯಾಗುತ್ತದೆ. ಈ ಎರಡು ರಾಜ್ಯಗಳಲ್ಲಿ ಬಾಂಬೆ ಡಕ್ಕಿನ ಪ್ರಾಮುಖ್ಯ ಕರ್ನಾಟಕ ಮತ್ತು ಕೇರಳ ರಾಜ್ಯಗಳಲ್ಲಿ ಬಂಗಡೆ ಮತ್ತು ಬೈಗೆಯ ಪ್ರಾಮುಖ್ಯದಷ್ಟೇ ಆಗಿದೆ ಎಂದು ಹೇಳಬಹುದು.

ಬಾಂಬೆ ಡಕ್ ಮೀನು ನೀಳದೇಹಿ. ಸುಮಾರು ೪೦ ಸೆಂ.ಮೀ. ಬೆಳೆಯುತ್ತದೆ. ಬೆನ್ನಿನ ಮೇಲೆ ಎರಡು ರೆಕ್ಕೆಗಳಿವೆ. ಬಾಲದ ರೆಕ್ಕೆಯಲ್ಲಿ ಮೂರು ಹಾಲೆಗಳಿವೆ.

ಬೇಟೆಗೆ ಹೆಚ್ಚಾಗಿ ಸಿಗುವ ಮೀನುಗಳು ೬ ರಿಂದ ೨೭ ಸೆಂ.ಮೀ. ಗಳಷ್ಟು ಉದ್ದವಾಗಿರುವುವು, ಇಷ್ಟು ಉದ್ದ ಬೆಳೆಯಲು ಸುಮಾರು ೨ ವರ್ಷ ಹಿಡಿಯುತ್ತದೆ. ಮೀನು ಪ್ರಾಯಕ್ಕೆ ಬರುವುದೂ ೨ ವರ್ಷಗಳಾದ ಮೇಲೆಯೇ. ಮೊಟ್ಟ ಇಡಲು ನಿರ್ದಿಷ್ಟ ಶ್ರಾಯವಿಲ್ಲ. ಪ್ರೌಢ ಹೆಣ್ಣೊಂದು ೨೦,೦೦೦-೧,೦೦,೦೦೦ ಮೊಟ್ಟೆ ಇಡುತ್ತದೆ.

ಬಾಂಬೆ ಡಕ್ ಹೊಟ್ಟೆಬಾಕ ಮೀನು, ಮಾಂಸಾಹಾರಿ, ಸ್ವಜಾತಿಯ ಮೀನನ್ನು ಕೂಡ ತಿಂದುಬಿಡುವುದು. ಅನೇಕ ಜಾತಿಯ ಮೀನುಗಳೂ ಸೀಗಡಿಯೂ ಇದರ ಆಹಾರ. ಬಾಂಬೆ ಡಕ್ ಮೀನನ್ನು ಸಮುದ್ರದಲ್ಲಿ ನೆಡುವ ಸಂಚಿ ಬಲೆಗಳ (ದೋಲ್) ಸಹಾಯದಿಂದ ಹಿಡಿಯುವರು.

## ಉಲ್ಲೇಖಗಳು
ವರ್ಗ:ಮೀನುಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೇಲ್ ರೋಟಿ

thumb
**ಸೇಲ್ ರೋಟಿ** ನೇಪಾಳದಿಂದ ಹುಟ್ಟಿಕೊಂಡ ಮನೆಯಲ್ಲಿ ತಯಾರಿಸಲಾದ ಒಂದು ಸಾಂಪ್ರದಾಯಿಕ, ಸಿಹಿ, ಉಂಗುರ ಆಕಾರದ ಅಕ್ಕಿಯ ಬ್ರೆಡ್/ಡೋನಟ್. ಇದನ್ನು ಹೆಚ್ಚಾಗಿ ನೇಪಾಳ ಮತ್ತು ಸಿಕ್ಕಿಂ ಹಾಗೂ ಡಾರ್ಜಿಲಿಂಗ್‌ ಪ್ರದೇಶಗಳಲ್ಲಿ ವ್ಯಾಪಕವಾಗಿ ಆಚರಿಸಲ್ಪಡುವ ಹಿಂದೂ ಹಬ್ಬಗಳಾದ ದಶೇನ್ ಹಾಗೂ ತಿಹಾರ್‌ಗಳ ಸಂದರ್ಭದಲ್ಲಿ ತಯಾರಿಸಲಾಗುತ್ತದೆ.

ಅಕ್ಕಿ ಹಿಟ್ಟಿಗೆ ಗ್ರಾಹಕೀಯಕೃತ ರುಚಿಗಳನ್ನು ಸೇರಿಸಿ ಇದನ್ನು ತಯಾರಿಸಲಾಗುತ್ತದೆ. ಹಾಲು, ನೀರು, ಅಡುಗೆ ಎಣ್ಣೆ, ಸಕ್ಕರೆ, ತುಪ್ಪ, ಬೆಣ್ಣೆ, ಏಲಕ್ಕಿ, ಲವಂಗ, ಬಾಳೆಹಣ್ಣು ಮತ್ತು ವೈಯಕ್ತಿಕ ಆಯ್ಕೆಯ ಇತರ ರುಚಿಗಳನ್ನು ಸೇರಿಸಿ ಅಕ್ಕಿ ಹಿಟ್ಟಿನ ಅರೆದ್ರವ ಕಣಕವನ್ನು ಸಾಮಾನ್ಯವಾಗಿ ತಯಾರಿಸಿಕೊಳ್ಳಲಾಗುತ್ತದೆ. ಕಲಕಿ ಎಲ್ಲ ಘಟಕಾಂಶಗಳನ್ನು ಚೆನ್ನಾಗಿ ಮಿಶ್ರಣ ಮಾಡಲಾಗುತ್ತದೆ. ಒಮ್ಮೆ ಅರೆದ್ರವ ಕಣಕವು ಸಿದ್ಧವಾದ ಮೇಲೆ ಅದನ್ನು ಕುದಿಯುವ ಎಣ್ಣೆ ಅಥವಾ ತುಪ್ಪದಲ್ಲಿ ಕರಿಯಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಥೇಂಥೂಕ್

thumb|ಥೇಂಥೂಕ್ ಸೂಪ್ (ಕೆಳಗೆ ಬಲಕ್ಕೆ)
**ಥೇಂಥೂಕ್** ಕೈಯಿಂದ ಎಳೆಯಲ್ಪಟ್ಟ ನೂಡಲ್ ಸೂಪ್ ಆಗಿದೆ. ಇದು ಟಿಬೇಟಿಯನ್ ಪಾಕಪದ್ಧತಿಯಲ್ಲಿ ಬಹಳ ಸಾಮಾನ್ಯವಾದ ನೂಡಲ್ ಸೂಪ್ ಆಗಿದೆ. ವಿಶೇಷವಾಗಿ ಆಮ್ಡೊ, ಟಿಬೇಟ್‍ನಲ್ಲಿ ಇದನ್ನು ರಾತ್ರಿ ಊಟವಾಗಿ ಅಥವಾ ಕೆಲವೊಮ್ಮೆ ಮಧ್ಯಾಹ್ನದ ಊಟವಾಗಿ ಬಡಿಸಲಾಗುತ್ತದೆ. ಗೋಧಿ ಹಿಟ್ಟಿನ ಕಣಕ, ಮಿಶ್ರ ತರಕಾರಿಗಳು ಮತ್ತು ಮಟನ್ ಅಥವಾ ಚಮರೀಮೃಗ ಮಾಂಸದ ಕೆಲವು ತುಂಡುಗಳು ಮುಖ್ಯ ಘಟಕಾಂಶಗಳಾಗಿರುತ್ತವೆ. ತರಕಾರಿ ಥೇಂಥೂಕ್ ಸಾಮಾನ್ಯವಾದ ಆಧುನಿಕ ದಿನದ ಪರ್ಯಾಯವಾಗಿದೆ.
ಸೂಪ್‍ನ ತಯಾರಿಕೆಯು ಹಿಟ್ಟನ್ನು ಮಿಶ್ರಣ ಮಾಡಿಕೊಳ್ಳುವುದು, ಕಣಕವನ್ನು ನಾದುವುದು, ತರಕಾರಿಗಳು ಮತ್ತು ಮಾಂಸವನ್ನು ಹೆಚ್ಚಿಕೊಳ್ಳುವುದು ಮತ್ತು ಸೂಪ್‍ನ್ನು ಕುದಿಸುವುದನ್ನು ಒಳಗೊಳ್ಳುತ್ತದೆ.

ಸೂಪ್‍ನಲ್ಲಿ ಕುದಿಯುತ್ತಿರುವ ಎಲ್ಲವೂ ಚೆನ್ನಾಗಿ ಬೆಂದ ನಂತರ ಕಣಕವನ್ನು ತಯಾರಿಸಿಕೊಳ್ಳುವುದನ್ನು ಆರಂಭಿಸಲಾಗುತ್ತದೆ. ಕಣಕಕ್ಕೆ ಆಕಾರ ನೀಡಿ, ಚಪ್ಪಟೆಯಾಗಿಸಿ, ಎಳೆದು ಕುದಿಯುತ್ತಿರುವ ಸೂಪ್‍ನಲ್ಲಿ ನೇರವಾಗಿ ಕತ್ತರಿಸಿ ಹಾಕಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:Articles containing Tibetan-language text
ವರ್ಗ:ಸೂಪ್‍ಗಳು
ಘೇವರ್

thumb|ಮಲಾಯಿಯ ಅಲಂಕಾರಿಕ ಹರಹಿರುವ ಘೇವರ್
**ಘೇವರ್** ರಾಜಸ್ಥಾನಿ ಪಾಕಶೈಲಿಯ ಒಂದು ಸಿಹಿ ತಿನಿಸಾಗಿದೆ. ಇದನ್ನು ಸಾಂಪ್ರದಾಯಿಕವಾಗಿ ತೀಜ್ ಹಬ್ಬದೊಂದಿಗೆ ಸಂಬಂಧಿಸಲಾಗುತ್ತದೆ. ರಾಜಸ್ಥಾನ್ ಅಲ್ಲದೆ, ಇದು ಪಕ್ಕದ ರಾಜ್ಯಗಳಾದ ಹರ್ಯಾಣಾ, ದೆಹಲಿ, ಗುಜರಾತ್, ಪಶ್ಚಿಮ ಉತ್ತರ ಪ್ರದೇಶ, ಮಧ್ಯ ಪ್ರದೇಶ, ಇತ್ಯಾದಿಗಳಲ್ಲಿ ಕೂಡ ಪ್ರಸಿದ್ಧವಾಗಿದೆ.

ಇದು ಮೈದಾದಿಂದ (ಸಂಸ್ಕರಿಸಿದ ಗೋಧಿ ಹಿಟ್ಟು) ತಯಾರಿಸಲ್ಪಡುವ ಬಿಲ್ಲೆ ಆಕಾರದ ಸಿಹಿ ತಿನಿಸಾಗಿದೆ. ಇದನ್ನು ಸಕ್ಕರೆ ಪಾಕದಲ್ಲಿ ನೆನೆಸಲಾಗುತ್ತದೆ. ಅನೇಕ ಬಗೆಗಳ ಘೇವರ್‌ಗಳಿವೆ. ಇವುಗಳಲ್ಲಿ ಸಾದಾ, ಮಾವಾ ಮತ್ತು ಮಲಾಯಿ ಘೇವರ್ ಸೇರಿವೆ. ಸಾಮಾನ್ಯವಾಗಿ ಇದನ್ನು ಜುಲೈ-ಆಗಸ್ಟ್‌ನಲ್ಲಿ ತೀಜ್ ಅಥವಾ ರಕ್ಷಾ ಬಂಧನ ಹಬ್ಬಕ್ಕಾಗಿ ತಯಾರಿಸಲಾಗುತ್ತದೆ.

ಹೆಚ್ಚು ಸಿಹಿ ಮತ್ತು ತುಪ್ಪವನ್ನು ಹೊಂದಿರುವ ಘೇವರ್ ಮತ್ತು ಫ಼ಿರನಿ ಆಮ್ಲೀಯ ಮತ್ತು ತೇವವಾದ ಪರಿಸರದಿಂದ ಪರಿಹಾರ ನೀಡುತ್ತವೆ. ತುಪ್ಪ ಮತ್ತು ಸಿಹಿ ರಸದ ಕಾರಣ ಇವು ವಾತ ಮತ್ತು ಪಿತ್ತವನ್ನು ಸಂತೈಸುವ ಗುಣಗಳನ್ನು ಹೊಂದಿರುತ್ತವೆ. ಹಾಗಾಗಿ ಇವು ಮನಸ್ಸು ಜೊತೆಗೆ ದೇಹದ ಮೇಲೂ ಶಾಂತಗೊಳಿಸುವ ಪ್ರಭಾವವನ್ನು ಹೊಂದಿರುತ್ತವೆ.

## ಉಲ್ಲೇಖಗಳು 
ವರ್ಗ:ಸಿಹಿ ತಿನಿಸುಗಳು
ಛೋಯಿಲಾ

**ಛೋಯಿಲಾ** ಜಾಲರಿ ಮೇಲೆ ಸುಟ್ಟ ಮಸಾಲೆಭರಿತ ಎಮ್ಮೆ ಮಾಂಸವನ್ನು ಹೊಂದಿರುವ ಒಂದು ವಿಶಿಷ್ಟ ನೇವಾರಿ ಖಾದ್ಯವಾಗಿದೆ. ಈ ಖಾದ್ಯವು ಸಾಂಪ್ರದಾಯಿಕವಾಗಿ ಎಮ್ಮೆ ಮಾಂಸದಿಂದ ಜನಪ್ರಿಯವಾಗಿದೆಯಾದರೂ, ಇತ್ತೀಚಿನ ದಿನಗಳಲ್ಲಿ ಕುರಿಮಾಂಸ, ಕೋಳಿಮಾಂಸ, ಬಾತುಕೋಳಿ ಮಾಂಸ ಮತ್ತು ಅಣಬೆಯನ್ನು ಕೂಡ ಬಳಸಲಾಗುತ್ತಿದೆ. ಸಾಮಾನ್ಯವಾಗಿ ಛಿಯುರಾದೊಂದಿಗೆ (ಅಕ್ಕಿಯ ತೆಳು ಬಿಲ್ಲೆಗಳು) ತಿನ್ನಲ್ಪಡುವ ಈ ಖಾದ್ಯವು ಬಹಳ ಖಾರ, ಬಿಸಿ ಮತ್ತು ಬಾಯಿಯಲ್ಲಿ ನೀರು ಬರಿಸುವಂಥದ್ದಾಗಿರುತ್ತದೆ.

ನೇವಾರಿ ಸಮುದಾಯದಲ್ಲಿ ಹಬ್ಬಗಳ ಸಂದರ್ಭದಲ್ಲಿ ಇದನ್ನು ಹಲವಾರು ಇತರ ಘಟಕಾಂಶಗಳೊಂದಿಗೆ ಆಹಾರದ ಅಗತ್ಯ ಭಾಗವೆಂದು ಪರಿಗಣಿಸಲಾಗುತ್ತದೆ. ಇದು ಸಮಯ್ ಬಜಿ ಖಾದ್ಯದ ಮುಖ್ಯವಾದ ಘಟಕಾಂಶ ಕೂಡ ಆಗಿದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಆಕರ ಸಂಕೇತ

[thumb|[ಸಿ (ಕ್ರಮವಿಧಿ ಭಾಷೆ)|ಸಿ ಭಾಷೆಯಲ್ಲಿರುವ ಸರಳ ಆಕರ ಸಂಕೇತದ ಉದಾಹರಣೆ.]]
ಗಣಕಯಂತ್ರ ಕ್ರಮವಿಧಿಕರಣದಲ್ಲಿ, **ಆಕರ ಸಂಕೇತ** (**ಸೋರ್ಸ್ ಕೋಡ್**) ಎಂದರೆ *ಮನುಷ್ಯರು ಓದಬಲ್ಲ* ಕ್ರಮವಿಧಿ ಭಾಷೆಯನ್ನು ಬಳಸಿ, ಸಾಮಾನ್ಯವಾಗಿ ಸಾದಾ ಪಠ್ಯವಾಗಿ ಬರೆದಿರುವ, ಸಂಭಾವ್ಯವಾಗಿ ಟಿಪ್ಪಣಿಗಳುಳ್ಳ (ಕಾಮೆಂಟ್) ಸಂಕೇತದ ಯಾವುದೇ ಸಂಗ್ರಹ. ಒಂದು ಕ್ರಮವಿಧಿಯ ಆಕರ ಸಂಕೇತವು ವಿಶೇಷವಾಗಿ ಗಣಕಯಂತ್ರ ಕ್ರಮವಿಧಿಕರ ಕೆಲಸವನ್ನು ಸರಾಗವಾಗಿಸಲು ವಿನ್ಯಾಸಗೊಂಡಿರುತ್ತದೆ. ಕ್ರಮವಿಧಿಕರು (ಪ್ರೋಗ್ರಾಮರ್) ಹೆಚ್ಚಾಗಿ ಆಕರ ಸಂಕೇತವನ್ನು ಬರೆಯುವ ಮೂಲಕ ಒಂದು ಗಣಕಯಂತ್ರವು ಮಾಡಬೇಕಾದ ಕಾರ್ಯಗಳನ್ನು ನಿರ್ದಿಷ್ಟಪಡಿಸುತ್ತಾರೆ. ಹಲವುವೇಳೆ ಒಂದು ಜೋಡಣಾ ಕ್ರಮವಿಧಿ (ಅಸೆಂಬ್ಲರ್) ಅಥವಾ ಸಂಕಲಕವು (ಕಂಪೈಲರ್) ಆಕರ ಸಂಕೇತವನ್ನು ಗಣಕಯಂತ್ರವು ಕಾರ್ಯಗತಗೊಳಿಸಬಲ್ಲ ದ್ವಿಮಾನ ಯಂತ್ರ ಸಂಕೇತವಾಗಿ (ಮಷೀನ್ ಲ್ಯಾಂಗ್ವೇಜ್) ಪರಿವರ್ತಿಸುತ್ತದೆ. ಆಮೇಲೆ ಆ ಯಂತ್ರ ಸಂಕೇತವನ್ನು ನಂತರದ ಸಮಯದಲ್ಲಿ ಓಡಿಸಲು ಸಂಗ್ರಹಿಸಿಡಬಹುದು. ಪರ್ಯಾಯವಾಗಿ, ಆಕರ ಸಂಕೇತವನ್ನು ವಿವರಣೆ ಮಾಡಿ ತಕ್ಷಣ ಓಡಿಸಬಹುದು.

## ಉಲ್ಲೇಖಗಳು 
ವರ್ಗ:ಗಣಕಯಂತ್ರ ಕ್ರಮವಿಧಿಕರಣ
ಚಾರ್ಲಿ ಚಾಪ್ಲಿನ್ ಚಲನಚಿತ್ರಗಳು

" ಪೊಷಕಿನಲ್ಲಿ|alt=A smiling man with a small moustache wearing a bowler hat and a tight-fitting necktie and coat]]

ಚಾರ್ಲಿ ಚಾಪ್ಲಿನ್ (1889-1977) ಒಬ್ಬ ಇಂಗ್ಲಿಷ್ ನಟ, ಹಾಸ್ಯನಟ ಮತ್ತು ಚಲನಚಿತ್ರ ನಿರ್ಮಾಪಕನಾಗಿದ್ದು, ಅವರ ಚಲನಚಿತ್ರಗಳು 1914 ರಿಂದ 1967 ರವರೆಗೆ ವ್ಯಾಪಿಸಿವೆ. ಚಲನಚಿತ್ರದಲ್ಲಿನ ಅವರ ಆರಂಭಿಕ ವರ್ಷಗಳಲ್ಲಿ, ಅವರು ತಮ್ಮ ಅಲೆಮಾರಿ ವ್ಯಕ್ತಿತ್ವಕ್ಕೆ ಹೆಸರುವಾಸಿಯಾದ ವಿಶ್ವಾದ್ಯಂತ ಸಿನಿಮೀಯ ವಿಗ್ರಹವಾಗಿ ಸ್ಥಾಪಿತರಾದರು. 1910 ಮತ್ತು 1920 ರ ದಶಕಗಳಲ್ಲಿ, ಅವರನ್ನು ಜಗತ್ತಿನ ಅತ್ಯಂತ ಪ್ರಸಿದ್ಧ ವ್ಯಕ್ತಿ ಎಂದು ಪರಿಗಣಿಸಲಾಯಿತು.

## ಅಧಿಕೃತ ಚಲನಚಿತ್ರಗಳು
1964 ರಲ್ಲಿ ಚಾಪ್ಲಿನ್ ತನ್ನ ಆತ್ಮಚರಿತ್ರೆಯಾದ *ನನ್ನ ಆತ್ಮಚರಿತ್ರೆಯ* ಪುಸ್ತಕದ ಪ್ರಕಟಣೆಯೊಂದಿಗೆ ಸ್ಥಾಪಿಸಿದ. ಫಿಲ್ಮೋಗ್ರಫಿ 1914 ರಿಂದ ಬಿಡುಗಡೆಯಾದ 80 ಚಲನಚಿತ್ರಗಳುನ್ನು ಒಳಗೊಂಡಿದೆ. ಡೇವಿಡ್ ರಾಬಿನ್ಸನ್ ಅವರ 1985 ರ ಜೀವನಚರಿತ್ರೆ, *ಚಾಪ್ಲಿನ್: ಹಿಸ್ ಲೈಫ್ ಅಂಡ್ ಆರ್ಟ್* ನಲ್ಲಿ ಚಾಪ್ಲಿನ್ ಅವರ ಕೊನೆಯ ಚಿತ್ರ *ಎ ಕೌಂಟೆಸ್ ಫ್ರಮ್ ಹಾಂಗ್ ಕಾಂಗ್ (1967)* ಅನ್ನು 81 ನೇ ಪ್ರವೇಶವಾಗಿ ಸೇರಿಸಲಾಯಿತು. 2010 ರಲ್ಲಿ 82 ನೇ ಚಲನಚಿತ್ರವನ್ನು *ಎ ಥೀಫ್ ಕ್ಯಾಚರ್* ಆವಿಷ್ಕಾರದೊಂದಿಗೆ ಸೇರಿಸಲಾಯಿತು, ಇದುವರೆಗಿನ ಆರಂಭಿಕ ಕೀಸ್ಟೋನ್ ಚಲನಚಿತ್ರ ಕಳೆದುಹೋಗಿದೆ

### ಕೀಸ್ಟೋನ್ ನಿರ್ಮಾಣ ಸಂಸ್ಥೆ
ಕೀಸ್ಟೋನ್ ಸ್ಟೂಡಿಯೋ ಜೊತೆ 36 ಚಿತ್ರಗಳಲ್ಲಿ ಚಾಪ್ಲಿನ್ ನಟಿಸಿದ್ದಾರೆ.

### ಎಸ್ಸಾನೆ ನಿರ್ಮಾಣ ಸಂಸ್ಥೆ
ಎಸ್ಸಾನೆ ಫಿಲ್ಮ್ ಮ್ಯಾನ್ಯೂಫ್ಯಾಕ್ಚರಿಂಗ್ ಕಂಪೆನಿಗಾಗಿ ಚಾಪ್ಲಿನ್ 15 ಚಲನಚಿತ್ರಗಳನ್ನು ರಚಿಸಿ, ನಿರ್ದೇಶಿಸಿದ್ದಾರೆ ಮತ್ತು ನಟಿಸಿದ್ದಾರೆ, ಎಲ್ಲವನ್ನೂ ಜೆಸ್ಸಿ ಟಿ. ರಾಬಿನ್ಸ್ ನಿರ್ಮಿಸಿದ್ದಾರೆ. ಕೆಲವು ಚಿತ್ರಗಳನ್ನು ಹೊರತುಪಡಿಸಿ ಎಲ್ಲಾ ಚಲನಚಿತ್ರಗಳು ಎರಡು-ರೀಲರ್ಗಳಾಗಿವೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು 
* ಚಾರ್ಲಿ ಚಾಪ್ಲಿನ್ ಅಂತರಜಾಲ ತಾಣ
* Charlie Chaplin filmography
* ಚಾಪ್ಲಿನ್ ವಸ್ತು ಸಂಗ್ರಹಾಲಯ 
* ಚಾರ್ಲಿ ಚಾಪ್ಲಿನ್ ಮಾಹಿತಿ ಕೋಶ

ವರ್ಗ:ಹಾಸ್ಯ ನಟರು
ವರ್ಗ:ಹಾಲಿವುಡ್
ಹುಲಿಯಾ

***ಹುಲಿಯಾ*** 1996 ರ ಭಾರತೀಯ ಕನ್ನಡ ಭಾಷೆಯ ಚಿತ್ರವಾಗಿದ್ದು, ಕೆ.ವಿ.ರಾಜು ಚಿತ್ರಕಥೆಯನ್ನು ಬರೆದು ನಿರ್ದೇಶಿಸಿದ್ದಾರೆ ಮತ್ತು ಶ್ರೀ ರಾಘವೇಂದ್ರ ಫಿಲ್ಮ್ಸ್ ಬ್ಯಾನರ್ ಅಡಿಯಲ್ಲಿ ಜಿ.ಗೋವಿಂದ್ ಮತ್ತು ಕದೂರ್ ರಮೇಶ್ ನಿರ್ಮಿಸಿದ್ದಾರೆ. ಇದರಲ್ಲಿ ದೇವರಾಜ್ ಮತ್ತು ಅರ್ಚನಾ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ಅವರಲ್ಲದೆ ಈ ಚಿತ್ರದಲ್ಲಿ ಪೂಜಾ ಲೋಕೇಶ್, ಅವಿನಾಶ್, ಶ್ರೀನಿವಾಸ ಮೂರ್ತಿ, ಸಂಕೇತ್ ಕಾಶಿ ಪ್ರಮುಖ ಪಾತ್ರಗಳಲ್ಲಿದ್ದಾರೆ. ಸಾಧು ಕೋಕಿಲ ಚಿತ್ರದ ಹಿನ್ನೆಲೆ ಸಂಗೀತ ಮತ್ತು ಧ್ವನಿಸುರುಳಿಯನ್ನು ಸಂಯೋಜಿಸಿದ್ದಾರೆ. ಈ ಚಿತ್ರವು ಮಾರ್ಚ್ 15, 1996 ರಂದು ಬಿಡುಗಡೆಯಾಯಿತು. 

## ಪಾತ್ರವರ್ಗ 
* ಮುಗ್ಧ ಗ್ರಾಮಸ್ಥನಾಗಿ **ಹುಲಿಯಾ** ಪಾತ್ರದಲ್ಲಿ ದೇವರಾಜ್ 
* ಅರ್ಚನಾ : ಮೈದಾನಿ - ಹುಲಿಯಾಳ ಪತ್ನಿ 
* ರೇಖಾ ಪಾತ್ರದಲ್ಲಿ ಪೂಜಾ ಲೋಕೇಶ್, ಪತ್ರಕರ್ತೆ 
* ಮಡಗಿಯಾಗಿ ಅವಿನಾಶ್, ಕೆಟ್ಟ ರಾಜಕಾರಣಿ 
* ಮುಖ್ಯಮಂತ್ರಿಯಾಗಿ ಶ್ರೀನಿವಾಸ ಮೂರ್ತಿ 
* ಪತ್ರಿಕೆ ಸಂಪಾದಕರಾಗಿ ಲೋಹಿತಾಶ್ವ 
* ರಾಮ ಪಾತ್ರದಲ್ಲಿ ಶರತ್ ಲೋಹಿತಾಶ್ವ, ಮಕ್ಕಳ ಕಳ್ಳಸಾಗಣೆದಾರ 
* ಶೆಕಾನಿ, ಬ್ರೋಕರ್ ಆಗಿ ಸಂಕೇತ ಕಾಶಿ 
* ಜಿಲ್ಲಾ ಆಯುಕ್ತರಾಗಿ ಬ್ಯಾಂಕ್ ಜನಾರ್ಧನ್ 
* ವೇಶ್ಯಾಗೃಹದಲ್ಲಿ ಪಿಂಪ್ ಆಗಿ ಮಂಡೀಪ್ ರಾಯ್ 
* ಹುಲಿಯಾಳ ಪುತ್ರಿ ಪುಟ್ಟಗೌರಿಯಂತೆ ಬೇಬಿ ಸಿಂಧು 

## ಧ್ವನಿ ಸುರುಳಿ 
ಸಾಧು ಕೋಕಿಲಾ ಚಿತ್ರಕ್ಕಾಗಿ ಧ್ವನಿಪಥದ ಆಲ್ಬಂ ಸಂಯೋಜಿಸಿದ್ದಾರೆ.  

## ಪ್ರಶಸ್ತಿಗಳು 
1995 - 96: ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು - ಅತ್ಯುತ್ತಮ ಪೋಷಕ ನಟಿ - ಪೂಜಾ ಲೋಕೇಶ್ 

## ಉಲ್ಲೇಖಗಳು
ಇಮರ್ತಿ

thumb
**ಇಮರ್ತಿ** ಭಾರತದ ಒಂದು ಸಿಹಿ ತಿನಿಸಾಗಿದೆ. ಉದ್ದಿನ ಹಿಟ್ಟನ್ನು ವೃತ್ತಾಕಾರದ ಹೂವಿನ ಆಕಾರವಾಗಿ ಮಾಡಿ ಎಣ್ಣೆಯಲ್ಲಿ ಕರಿದು, ನಂತರ ಸಕ್ಕರೆ ಪಾಕದಲ್ಲಿ ನೆನೆಸಿ ಇದನ್ನು ತಯಾರಿಸಲಾಗುತ್ತದೆ. ಇದರ ಪರ್ಯಾಯ ಹೆಸರುಗಳಲ್ಲಿ *ಅಮ್ರಿತಿ*, *ಎಮರ್ತಿ*, *ಒಮ್ರಿತ್ತಿ*, *ಅಮಿತ್ತಿ*, *ಜಹಾಂಗೀರ್*, *ಝಾಂಗಿರಿ/ಜಾನ್‍ಗಿರಿ* ಸೇರಿವೆ. ಈ ಖಾದ್ಯವನ್ನು ಜಿಲೇಬಿಯೊಂದಿಗೆ ತಪ್ಪು ತಿಳಿಯಬಾರದು. ಜಿಲೇಬಿ ಇಮರ್ತಿಗಿಂತ ಹೆಚ್ಚು ತೆಳುವಾಗಿ ಮತ್ತು ಸಿಹಿಯಾಗಿರುತ್ತದೆ. ಸಿಲ್ಹೆಟಿ ಸಿಹಿತಿನಿಸುಗಳ ಒಂದು ವಿಶೇಷ ತಯಾರಿಕೆಯಾದ ಇದನ್ನು ಇಫ಼್ತಾರ್‌ಗಾಗಿ ತಯಾರಿಸಲಾಗುತ್ತದೆ. ಇದಕ್ಕೆ ಯಾವುದೇ ಆಹಾರದ ಬಣ್ಣವನ್ನು ಸೇರಿಸಲಾಗಿರುವುದಿಲ್ಲ.

ಉದ್ದಿನ ಬೇಳೆಯನ್ನು ನೀರಿನಲ್ಲಿ ಕೆಲವು ಗಂಟೆಗಳ ಕಾಲ ನೆನೆಸಿಟ್ಟು ಆಮೇಲೆ ನುಣ್ಣನೆಯ ಹಿಟ್ಟಾಗಿ ರುಬ್ಬಿಕೊಳ್ಳಲಾಗುತ್ತದೆ. ಈ ಹಿಟ್ಟಿನ ಸಣ್ಣ ಗಾತ್ರದ ವೃತ್ತಾಕಾರದ ವಿನ್ಯಾಸವಾಗಿ ಮಾಡಿ ಎಣ್ಣೆಯಲ್ಲಿ ಕರಿಯಲಾಗುತ್ತದೆ. ಹೆಚ್ಚಾಗಿ ತುಪ್ಪವನ್ನು ಬಳಸಲಾಗುತ್ತದೆಯಾದರೂ, ಕೆಲವೊಮ್ಮೆ ಇತರ ಎಣ್ಣೆಗಳನ್ನು ಬಳಸಲಾಗುತ್ತದೆ.

ಸಕ್ಕರೆ ಪಾಕವನ್ನು ತಯಾರಿಸಿಕೊಂಡು ಅದಕ್ಕೆ ತಿನ್ನಬಹುದಾದ ಕರ್ಪೂರ, ಲವಂಗ, ಏಲಕ್ಕಿ, ಕೇವ್ರಾ ಮತ್ತು ಕೇಸರಿ ಸೇರಿಸಿ ರುಚಿಗೊಳಿಸಲಾಗುತ್ತದೆ. ನಂತರ ಕರಿದ ಇಮರ್ತಿಯನ್ನು ಸಕ್ಕರೆ ಪಾಕದಲ್ಲಿ ನೆನೆಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಸಿಹಿ ತಿನಿಸುಗಳು
ಗುಂದ್ರುಕ್

thumb|ಗುಂದ್ರುಕ್ ಉಪ್ಪಿನಕಾಯಿ
**ಗುಂದ್ರುಕ್** ಹುಳಿ ಹಿಡಿಸಿದ ಹಸಿರು ಎಲೆ ತರಕಾರಿಯಾಗಿರುತ್ತದೆ. ಇದು ನೇಪಾಳದಲ್ಲಿ ಜನಪ್ರಿಯ ಆಹಾರವಾಗಿದೆ. ಇದು ಆ ದೇಶದ ರಾಷ್ಟ್ರಖಾದ್ಯಗಳಲ್ಲಿ ಒಂದು ಎಂದು ಸಾಧಿಸಲಾಗಿದೆ. ಇದು ನೇಪಾಳವಷ್ಟೇ ಅಲ್ಲದೆ ವಿಶ್ವಾದ್ಯಂತದ ಗೊರ್ಖಾಲಿ ಅಥವಾ ನೇಪಾಳಿ ವಲಸಿಗ ಮನೆಗಳಲ್ಲಿ ಕೂಡ ಜನಪ್ರಿಯವಾಗಿದೆ. ನೇಪಾಳದಲ್ಲಿ ಗುಂದ್ರುಕ್‍ನ ವಾರ್ಷಿಕ ಉತ್ಪಾದನೆ ೨,೦೦೦ ಟನ್‍ಗಳೆಂದು ಅಂದಾಜಿಸಲಾಗಿದೆ. ಬಹುತೇಕ ಉತ್ಪಾದನೆಯನ್ನು ಮನೆ ಮಟ್ಟದಲ್ಲಿ ಮಾಡಲಾಗುತ್ತದೆ. ಗುಂದ್ರುಕ್‍ನ್ನು ಮುಖ್ಯ ಊಟದೊಂದಿಗೆ ಪಕ್ಕಖಾದ್ಯವಾಗಿ ಬಡಿಸಲಾಗುತ್ತದೆ. ಇದನ್ನು ಕ್ಷುದಾವರ್ಧಕವಾಗಿಯೂ ಬಳಸಲಾಗುತ್ತದೆ. ಗುಂದ್ರುಕ್ ಖನಿಜಗಳ ಪ್ರಮುಖ ಮೂಲವಾಗಿದೆ, ವಿಶೇಷವಾಗಿ ಆಹಾರವು ಬಹುತೇಕವಾಗಿ ಪಿಷ್ಟಯುತ ಗೆಡ್ಡೆಗಳು ಮತ್ತು ಮೆಕ್ಕೆ ಜೋಳ ಆಗಿರುವ ಅಸಮಯದಲ್ಲಿ, ಏಕೆಂದರೆ ಇವು ಖನಿಜಗಳನ್ನು ಕಡಿಮೆ ಪ್ರಮಾಣದಲ್ಲಿ ಹೊಂದಿರುತ್ತವೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Gundruk - technical brief from Practical Action 

ವರ್ಗ:ಆಹಾರ
ಮಕ್ಖನ್ ಮಲಾಯಿ

thumb

**ಮಕ್ಖನ್ ಮಲಾಯಿ** ಅಥವಾ **ಮಲಾಯಿ ಮಕ್ಖನ್** (***ಮಲೈಯೊ*** ಅಥವಾ *ನಿಮಿಶ್* ಎಂದೂ ಕರೆಯಲ್ಪಡುತ್ತದೆ) ಹಾಲಿನೆ ಕೆನೆಯಿಂದ ಚಳಿಗಾಲಗಳಲ್ಲಿ ತಯಾರಿಸಲಾದ ಸಿಹಿ ಲಘು ಆಹಾರವಾಗಿದೆ. ಈ ಡಿಜ಼ರ್ಟ್‌ನ್ನು ಉತ್ತರ ಪ್ರದೇಶದ ಅನೇಕ ಭಾಗಗಳಲ್ಲಿ ತಯಾರಿಸಲಾಗುತ್ತದೆ, ವಿಶೇಷವಾಗಿ ಕಾನ್ಪುರ್, ವಾರಾಣಸಿ ಮತ್ತು ಲಖ್ನೋ ನಗರಗಳಲ್ಲಿ.

ಈ ಸಿಹಿ ತಿನಿಸನ್ನು ತಯಾರಿಸಲು ಎಂಟು ಗಂಟೆಗಳು ಹಿಡಿಯುತ್ತದೆ. ತಯಾರಿಕೆಯು ಒಂದು ದಿನ ಮೊದಲು ಶುರುವಾಗುತ್ತದೆ. ಮೊದಲು ಹಸುವಿನ ಹಾಲನ್ನು ದೊಡ್ಡ ಕಡಾಯಿಯಲ್ಲಿ ಕುದಿಸಲಾಗುತ್ತದೆ. ನಂತರ ತಾಜಾ ಕೆನೆಯನ್ನು ಸೇರಿಸಿ ಹಾಲನ್ನು ಮತ್ತೊಮ್ಮೆ ಕುದಿಸಲಾಗುತ್ತದೆ ಮತ್ತು ಆಕಾಶದ ಕೆಳಗೆ ತಣ್ಣಗಾಗಲು ಬಿಡಲಾಗುತ್ತದೆ. ಬಹುಶಃ ಇದು ಅತ್ಯಂತ ಮುಖ್ಯವಾದ ಹಂತವಾಗಿದೆ. ಹಾಲನ್ನು ಇಬ್ಬನಿಗೆ ಒಡ್ಡಲಾಗುತ್ತದೆ ಮತ್ತು ಹೊರಗೆ ನಾಲ್ಕರಿಂದ ಐದು ಗಂಟೆಗಳವರೆಗೆ ಇರುತ್ತದೆ. ಇದು ಬೇಸಿಗೆಯಲ್ಲಿ ಇದನ್ನು  ತಯಾರಿಸಲು ಬರದಿರುವ ಏಕೈಕ ಕಾರಣವಾಗಿದೆ. ಮುಂದೆ, ಇಬ್ಬನಿಗೆ ಒಡ್ಡಿದ ಹಾಲನ್ನು ಬೆಳಿಗ್ಗೆ ಮೂರು ಗಂಟೆಗಳವರೆಗೆ ಕಡೆಯಲಾಗುತ್ತದೆ. ಇದಕ್ಕೆ ಅಂತಿಮ ರುಚಿ ಹಾಗೂ ಪರಿಮಳವನ್ನು ನೀಡಲು ಪುಡಿ ಸಕ್ಕರೆ, ಹಳದಿ ವಣ್ಣ, ಮತ್ತು ಏಲಕ್ಕಿ ಪುಡಿಯನ್ನು ಸೇರಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಭಾರತೀಯ ಲಘು ಆಹಾರಗಳು
ಸಿಂಕಿ

***ಸಿಂಕಿ*** ಗುಂದ್ರುಕ್‍ನ್ನು ಹೋಲುವ ಸಂರಕ್ಷಿಸಿಟ್ಟ ತರಕಾರಿಯಾಗಿದೆ. ಗುಂದ್ರುಕ್‍ನ್ನು ಎಲೆ ತರಕಾರಿಗಳಿಂದ ತಯಾರಿಸಿದರೆ ಸಿಂಕಿಯನ್ನು ಮೂಲಂಗಿ ತಾಯಿಬೇರುಗಳಿಂದ ತಯಾರಿಸಲಾಗುತ್ತದೆ. ಈ ಪೀಳಿಗೆಗಳಷ್ಟು ಹಳೆಯದಾದ ಖಾದ್ಯವನ್ನು ತಯಾರಿಸಲು ಬಲಿತ ಮೂಲಂಗಿ ಸೀಳುಗಳನ್ನು ಬಿದುರು ಮತ್ತು ಒಣಹುಲ್ಲಿನ ಒಣಪದರವಿರುವ ಒಂದು ರಂಧ್ರದಲ್ಲಿ ಒತ್ತಲಾಗುತ್ತದೆ. ನಂತರ ಮೇಲೆ ಸಸ್ಯಗಳು, ಕಲ್ಲುಗಳು, ಕಟ್ಟಿಗೆ ಹಾಗೂ ಅಂತಿಮವಾಗಿ ಮಣ್ಣಿನ ಹೊದಿಕೆಯಿಂದ ಮುಚ್ಚಲಾಗುತ್ತದೆ. ಒಂದು ತಿಂಗಳು ಬ್ಯಾಕ್ಟೀರಿಯಲ್ ಸಂರಕ್ಷಣೆಯ ನಂತರ ಸಂರಕ್ಷಿತ ತರಕಾರಿಯನ್ನು ಬಿಸಿಲಿನಲ್ಲಿ ಒಣಗಿಸಿ ಕೆಲವು ಅಥವಾ ಹೆಚ್ಚು ವರ್ಷಗಳು ಬಾಳಿಕೆ ಬರುವಂತೆ ಶೇಖರಿಸಿಡಲಾಗುತ್ತದೆ.

ಸಿಂಕಿಯನ್ನು ಉಪ್ಪಿನಕಾಯಿಯಾಗಿಯೂ ತಿನ್ನಲಾಗುತ್ತದೆ. ಉಪ್ಪಿನಕಾಯಿಯನ್ನು ತಯಾರಿಸಲು ಸಿಂಕಿಯನ್ನು ಒಣಗಿಸಲಾಗುವುದಿಲ್ಲ. ಬದಲಾಗಿ ಅದನ್ನು ನೇರವಾಗಿ ಸಂಬಾರ ಪದಾರ್ಥಗಳೊಂದಿಗೆ ಮಿಶ್ರಣ ಮಾಡಿ ಬಾಟಲಿಗಳಲ್ಲಿ ತುಂಬಿಡಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಆಹಾರ
ವಾನಿ ಭೋಜನ್

**ವಾನಿ ಭೋಜನ್** ದೂರದರ್ಶನ ನಟಿ ಮತ್ತು ಚಲನಚಿತ್ರ ನಟಿ ತಮಿಳು ಮತ್ತು ತೆಲುಗು ಚಿತ್ರರಂಗದಲ್ಲಿ ಕೆಲಸ ಮಾಡುತ್ತಾರೆ. ವಿಜಯ್ ದೇವರಕೊಂಡ ಅವರ ನಿರ್ಮಾಣದಲ್ಲಿ ತೆಲುಗಿನಲ್ಲಿ *ಮೀಕು ಮಾಥ್ರೇಮ್ ಚೆಪ್ತಾ* ಮತ್ತು ಅಶೋಕ್ ಸೆಲ್ವನ್ ಕಡವ್ ಅವರೊಂದಿಗೆ ತಮಿಳು ಚೊಚ್ಚಲ ಕಡವುಲೆ.

## ವ್ಯವಹಾರ 
### ಟೆಲಿವಿಷನ್ 
2012 ರ ಜಯಾ ಟಿವಿ ಸರಣಿ ಮಾಯಾ ಚಿತ್ರದಲ್ಲಿ ನಟಿಸಿದಾಗ ಆಹಾರವು ಮಾದರಿಯಾಗಿ ಕಾರ್ಯನಿರ್ವಹಿಸಿತು.  ನಂತರ ಅವರು ವಿಜಯ್ ಟಿವಿಯಲ್ಲಿ ಪ್ರಸಾರವಾದ ಟಿವಿ ಸರಣಿ ಆಹಾ ಧಾರಾವಾಹಿಯಲ್ಲಿ ಪ್ರಮುಖ ಪಾತ್ರವನ್ನು ಪಡೆದರು.  ಆಹಾ ಪೂರ್ಣಗೊಂಡ ನಂತರ, ಅವರು ದೇವಿಮಗಲ್ ಎಂಬ ಸನ್ ಟಿವಿ ಸರಣಿಯಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ.   ತಮಿಳು ಭಾಷೆಯ ಲಕ್ಷ್ಮಿ ವಂತಚುವಿನಲ್ಲಿಯೂ ಅವಳು ಕಾಣಿಸಿಕೊಂಡಿದ್ದಳು.

### ಸಿನೆಮಾ 
2019 ರಲ್ಲಿ ಖಾನಾ ತಮ್ಮ ತೆಲುಗು ಚಿತ್ರ *ಮೀಕು ಮಾತರಮಯ್ ಚೆಪ್ತಾ* ಚಿತ್ರದಲ್ಲಿ ಪಾದಾರ್ಪಣೆ ಮಾಡಿದರು.  2020 ರಲ್ಲಿ, ಅಶೋಕ್ ಸೆಲ್ವನ್ ಜೊತೆಯಲ್ಲಿ ಓಹ್ ಮೈ ಕಡವುಲೆ ಎಂಬ ತಮಿಳು ಚಿತ್ರದಲ್ಲಿ ಕಾಣಿಸಿಕೊಂಡರು.

## ಗ್ಯಾಲರಿ

ಚಿತ್ರ: Vani Bhojan press meet.png|thumb|**ವಾನಿ ಭೋಜನ್** ಅಮೀರ್ಧಾ ಸುರಭಿ ಲಾಂಗ್ ಈವೆಂಟ್ 2018 ನಲ್ಲಿ

ಚಿತ್ರ: Vani Bhojan At The ‘Oh My Kadavule’ Press Meet.jpg|thumb|**ವಾನಿ ಭೋಜನ್** ಓಹ್ ಮೈ ಕಡವುಲೆ ಪ್ರೆಸ್ ಮೀಟ್ 2020 ನಲ್ಲಿ

ಚಿತ್ರ: Vani Bhojan at the ‘Zee Cine Awards’.jpg|thumb|**ವಾನಿ ಭೋಜನ್**

## ಉಲ್ಲೇಖಗಳು
ವರ್ಗ: ಭಾರತೀಯ ಚಲನಚಿತ್ರ ನಟಿಯರು
ಥೇಪಲಾ

thumb|ಮೊಸರು ಮತ್ತು ಉಪ್ಪಿನಕಾಯಿಯೊಂದಿಗೆ ಥೇಪಲಾ.
**ಥೇಪಲಾ** ಚಪಾತಿಯಂಥ ಒಂದು ಭಾರತೀಯ ಮೃದು ಖಾದ್ಯವಾಗಿದೆ ಮತ್ತು ಗುಜರಾತಿ ಪಾಕಪದ್ಧತಿಯಲ್ಲಿ ವಿಶಿಷ್ಟವಾಗಿದೆ ಮತ್ತು ವಿಶೇಷವಾಗಿ ಜೈನರಲ್ಲಿ ಜನಪ್ರಿಯವಾಗಿದೆ.

ಇದನ್ನು ಸಾಮಾನ್ಯವಾಗಿ ಬೆಳಗಿನ ತಿಂಡಿಯಾಗಿ ತಿನ್ನಲಾಗುತ್ತದೆ, ಅಥವಾ ಲಘು ಆಹಾರವಾಗಿ ಬಿಸಿ ಚಹಾದೊಂದಿಗೆ ಅಥವಾ ಮಧ್ಯಾಹ್ನದ ಊಟವಾಗಿ, ಊಟದೊಂದಿಗೆ ಪಕ್ಕ ಖಾದ್ಯವಾಗಿ ಕೂಡ ತಿನ್ನಬಹುದು. ಥೇಪಲಾವನ್ನು ಗೋಧಿ ಹಿಟ್ಟು, ಕಡಲೆ ಹಿಟ್ಟು (ಬೇಸನ್), ಮೆಂತ್ಯದ ಸೊಪ್ಪು ಮತ್ತು ಇತರ ಸಂಬಾರ ಪದಾರ್ಥಗಳಿಂದ ತಯಾರಿಸಬಹುದು. ಥೇಪಲಾವನ್ನು ಮೊಸರು, ಕೆಂಪು ಬೆಳ್ಳುಳ್ಳಿ ಚಟ್ನಿ ಮತ್ತು ಛೂಂದೊದೊಂದಿಗೆ (ಸಿಹಿ ಮಾವಿನಕಾಯಿ ಉಪ್ಪಿನಕಾಯಿ) ತಿನ್ನಬಹುದು.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ರಾಧಾಕಿಶನ್ ದಮಾನಿ

**ರಾಧಾಕಿಶನ್ ಎಸ್. ದಮಾನಿ** ಭಾರತೀಯ ಹೂಡಿಕೆದಾರರು, ಉದ್ಯಮಿ ಮತ್ತು ಡಿಮಾರ್ಟ್ ಸ್ಥಾಪಕರು. ಫೆಬ್ರವರಿ ೨೦೨೦ರ ಹೊತ್ತಿಗೆ, ದಮಾನಿ ಭಾರತದ ಎರಡನೇ ಶ್ರೀಮಂತ ವ್ಯಕ್ತಿಯಾಗಿದ್ದಾರೆ.  

## ವೃತ್ತಿ 
ಮುಂಬೈನ ಒಂದು ಕೋಣೆಯ ಅಪಾರ್ಟ್ಮೆಂಟ್ನಲ್ಲಿ ದಮಾನಿ ಬೆಳೆದರು. ಮುಂಬೈ ವಿಶ್ವವಿದ್ಯಾಲಯದಲ್ಲಿ ವಾಣಿಜ್ಯ ಅಧ್ಯಯನ ಮಾಡಿದರು. ಒಂದು ವರ್ಷದ ನಂತರ ಕೈಬಿಟ್ಟರು. ದಲಾಲ್ ಸ್ಟ್ರೀಟ್‌ನಲ್ಲಿ ಕೆಲಸ ಮಾಡುತ್ತಿದ್ದ ಅವರ ತಂದೆಯ ಮರಣದ ನಂತರ, ದಮಾನಿ ತನ್ನ ವ್ಯವಹಾರವನ್ನು ತೊರೆದು ಷೇರು ಮಾರುಕಟ್ಟೆ ದಲ್ಲಾಳಿ ಮತ್ತು ಹೂಡಿಕೆದಾರರಾದರು.    ೧೯೯೦ರ ದಶಕದಲ್ಲಿ ಹರ್ಷದ್ ಮೆಹ್ತಾ ಅವರು ಅಕ್ರಮ ವಿಧಾನಗಳಿಂದ ಉಬ್ಬಿಕೊಂಡಿದ್ದ ಅಲ್ಪ-ಮಾರಾಟದ ಷೇರುಗಳಿಂದ ಅವರು ಲಾಭ ಗಳಿಸಿದರು.  ೧೯೯೫ರಲ್ಲಿ ಸಾರ್ವಜನಿಕವಾಗಿ ಹೋದ ನಂತರ ದಮಾನಿ ಎಚ್‌ಡಿಎಫ್‌ಸಿ ಬ್ಯಾಂಕ್‌ನ ಅತಿದೊಡ್ಡ ವೈಯಕ್ತಿಕ ಷೇರುದಾರರಾಗಿದ್ದರು ಎಂದು ವರದಿಯಾಗಿದೆ.  

೧೯೯೯ರಲ್ಲಿ ಅವರು ನೆರೂಲ್ ನಲ್ಲಿ ಅಪ್ನಾ ಬಜಾರ್ ಎಂಬ  ಫ್ರ್ಯಾಂಚೈಸ್ ಯಲ್ಲಿ ಗುತ್ತಿಗೆದಾರರಾಗಿ ನಿರ್ವಹಿಸುತ್ತಿದ್ದರು.ಇದು ನೆರೂಲ್ ನಲ್ಲಿ ಇರುವ ಒಂದು ಸಹಕಾರಿ ಡಿಪಾರ್ಟ್ಮೆಂಟ್ ಸ್ಟೋರ್ ಆಗಿತ್ತು ನೆರೂಲ್, ಆದರೆ ತನ್ನ ವ್ಯವಹಾರ ಮಾದರಿ ಮೂಲಕ ಒಪ್ಪಿಗೆಯಾಗಿರಲಿಲ್ಲ.   ಅವರು ತಮ್ಮದೇ ಆದ ಹೈಪರ್ಮಾರ್ಕೆಟ್ ಸರಪಳಿ ಡಿಮಾರ್ಟ್ ಅನ್ನು ಪ್ರಾರಂಭಿಸಲು ೨೦೦೦ ದಲ್ಲಿ ಷೇರು ಮಾರುಕಟ್ಟೆಯನ್ನು ತೊರೆದರು. ನಂತರ ೨೦೦೨ರಲ್ಲಿ ಪೊವಾಯ್‌ನಲ್ಲಿ ಮೊದಲ ಮಳಿಗೆಯನ್ನು ಸ್ಥಾಪಿಸಿದರು. ಈ ಸರಪಳಿಯು ೨೦೧೦ ರಲ್ಲಿ ೨೫ ಮಳಿಗೆಗಳು ಆರಂಭವಾದವು. ಅದರ ನಂತರ ಕಂಪನಿಯು ವೇಗವಾಗಿ ಬೆಳೆಯಿತು ಮತ್ತು ೨೦೧೭ ರಲ್ಲಿ ಆರಂಭಿಕ ಸಾರ್ವಜನಿಕ ಷೇರು ಬಿಡುಗಡೆಯನ್ನು ಹೊಂದಿತು.   

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೫೪ ಜನನ
ವರ್ಗ:ಭಾರತೀಯ ಉದ್ಯಮಿಗಳು
ಗುಜಿಯಾ

thumb|ಗುಜಿಯಾ
**ಗುಜಿಯಾ** ಭಾರತೀಯ ಉಪಖಂಡಕ್ಕೆ ಸ್ಥಳೀಯವಾದ ಕರಿದ ಸಿಹಿ ಖಾದ್ಯವಾಗಿದೆ. ಇದನ್ನು ರವೆ ಅಥವಾ ಮೈದಾದಿಂದ ತಯಾರಿಸಲಾಗುತ್ತದೆ. ಒಳಗೆ ಸಿಹಿಯಾಗಿಸಿದ ಖೋವಾ (ಗಟ್ಟಿಯಾಗಿಸಿದ ಹಾಲು) ಮತ್ತು ಒಣಫಲಗಳ ಮಿಶ್ರಣವನ್ನು ತುಂಬಲಾಗುತ್ತದೆ ಮತ್ತು ತುಪ್ಪದಲ್ಲಿ ಕರಿಯಲಾಗುತ್ತದೆ.

ಸಾಮಾನ್ಯವಾದ ಗುಜಿಯಾವನ್ನು ತಯಾರಿಸುವ ವಿಧಾನವು ಸ್ವಲ್ಪಮಟ್ಟಿಗೆ ಸಮೋಸಾದ ತಯಾರಿಕೆಯನ್ನು ಹೋಲುತ್ತದೆ, ಆದರೆ ಗುಜಿಯಾ ನೋಡಲು ಎಂಪನಾಡಾದಂತೆ ಕಾಣುತ್ತದೆ. ಅರ್ಧಚಂದ್ರದ ಆಕಾರವಿರುವ ಗುಜಿಯಾದ ಒಳಗೆ ತುರಿದ ಹಾಗೂ ಹುರಿದ ಒಣ ಹಣ್ಣುಗಳು, ಖೋವಾ, ತುರಿದ ಕೊಬ್ಬರಿ, ಮತ್ತು ಹರಳು ಹರಳಾದ ರಚನೆ ನೀಡಲು ಸ್ವಲ್ಪ ರವೆ ಸೇರಿಸಿದ ಸಿಹಿ ಮಿಶ್ರಣವನ್ನು ತುಂಬಲಾಗುತ್ತದೆ. ಇದನ್ನು ವಿಶೇಷವಾಗಿ ಹೋಳಿ ಹಬ್ಬದ ವೇಳೆಯಲ್ಲಿ ತಯಾರಿಸಿ ತಿನ್ನಲಾಗುತ್ತದೆ.

ಕನ್ನಡದಲ್ಲಿ ಇದನ್ನು *ಕಡುಬು* ಎಂದು, ಮರಾಠಿಯಲ್ಲಿ *ಕರಂಜಿ* ಎಂದು ಕರೆಯಲಾಗುತ್ತದೆ. ಎಲ್ಲವೂ ಗೋಧಿ ಹಿಟ್ಟಿನಿಂದ ತಯಾರಿಸಿದ, ಒಣ ಅಥವಾ ಆರ್ದ್ರ ಕೊಬ್ಬರಿ ಅಥವಾ ಬೇಳೆಯ ಹೂರಣ ತುಂಬಿ ಕರಿದ ಸಿಹಿ ಖಾದ್ಯಗಳೇ ಆಗಿವೆ.

## ಹೊರಗಿನ ಕೊಂಡಿಗಳು 
* Traditional Gujia recipe
* Kadubu 

ವರ್ಗ:ಸಿಹಿ ತಿನಿಸುಗಳು
ಶ್ರವಣ್ ಗುಪ್ತಾ

**ಶ್ರವಣ್ ಗುಪ್ತಾ** (ಜನನ ೧೯೭೩)ರವರು ಒಬ್ಬ ಭಾರತೀಯ ಉದ್ಯಮಿ, ಅವರು ಪ್ರಸ್ತುತ ಎಂಜಿಎಫ್ ಸಮೂಹದ ಅಧ್ಯಕ್ಷರಾಗಿ ಮತ್ತು ಎಮರ್ ಎಂಜಿಎಫ್ ಲ್ಯಾಂಡ್ ನಿರ್ದೇಶಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.   ಅವರು  ಎಮಾರ್ ಮತ್ತು ಎಂಜಿಎಫ್ ಡೆವಲಪ್‌ಮೆಂಟ್‌ಗಳ ಸ್ಥಾಪಕರಾಗಿದ್ದಾರೆ. ಈ ಹಿಂದೆ ಅವರು ಎಮಾರ್ ಎಂಜಿಎಫ್‌ನ ಎಂಡಿ ಆಗಿ ಸೇವೆ ಸಲ್ಲಿಸಿದ್ದರು.  

## ಆರಂಭಿಕ ಜೀವನ 
ಗುಪ್ತಾರವರು ದೆಹಲಿ ವಿಶ್ವವಿದ್ಯಾಲಯದ ಶ್ರೀ ರಾಮ್ ಕಾಲೇಜ್ ಆಫ್ ಕಾಮರ್ಸ್‌ನಿಂದ ವಾಣಿಜ್ಯದಲ್ಲಿ ಪದವಿ ಪಡೆದಿದ್ದಾರೆ.  

## ವೃತ್ತಿ 
ಅವರು ತಮ್ಮ ಕುಟುಂಬ ಸೇವೆಗಳ ಹಣಕಾಸು ಸೇವೆಗಳಾದ  

೨೦೦೫ ರಲ್ಲಿ, ಗುಪ್ತಾ ಅವರ ಎಂಜಿಎಫ್ ಡೆವಲಪ್‌ಮೆಂಟ್ಸ್ ಎಮಾರ್ ಪ್ರಾಪರ್ಟೀಸ್ ಪಿಜೆಎಸ್ಸಿ ದುಬೈ ಜೊತೆ ಜಂಟಿ ಉದ್ಯಮಕ್ಕೆ ಕಾಲಿಟ್ಟರು. ರಿಯಾಲ್ಟಿ ವಲಯದಲ್ಲಿ ಭಾರತದಲ್ಲಿ ಅತಿದೊಡ್ಡ ವಿದೇಶಿ ನೇರ ಹೂಡಿಕೆಯನ್ನು ತಂದಿತು.  ತನ್ನ ಜಂಟಿ ಉದ್ಯಮ ಸಂಸ್ಥೆಯ ಮೂಲಕ ಭಾರತೀಯ ರಿಯಲ್ ಎಸ್ಟೇಟ್ ಮಾರುಕಟ್ಟೆಯಲ್ಲಿ ಸುಮಾರು ೮,೫೦೦ ಕೋಟಿ ರೂ. ಗಳನ್ನು  ಹೂಡಿಕೆ ಮಾಡಿತು   

## ಕಾನೂನು ಸಮಸ್ಯೆಗಳು 
ಡಿಸೆಂಬರ್ ೨೦೧೮ ರಲ್ಲಿ ₹ ೧೦೨.೮ ಮಿಲಿಯನ್ ಮೌಲ್ಯದ  ಸ್ವತ್ತುಗಳನ್ನು ವಿದೇಶಿ ವಿನಿಮಯ ನಿರ್ವಹಣಾ ಕಾಯ್ದೆಯ ಸೆಕ್ಷನ್ ೩೭ ಎ (೧) ರ ಅಡಿಯಲ್ಲಿ ಜಾರಿ ನಿರ್ದೇಶನಾಲಯವು ಗುಪ್ತಾ ಅವರಿಂದ  ವಶಪಡಿಸಿಕೊಂಡರು.    

## ವೈಯಕ್ತಿಕ ಜೀವನ 
ಅವರು ಶಿಲ್ಪಾ ಗುಪ್ತಾ ಅವರನ್ನು ಮದುವೆಯಾಗಿದ್ದಾರೆ  ಮತ್ತು ಅವರೊಂದಿಗೆ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ.  

## ಉಲ್ಲೇಖಗಳು 
## ಬಾಹ್ಯ ಲಿಂಕ್‌ಗಳು 
* ಶ್ರವಣ್ ಗುಪ್ತಾ ಅಧಿಕೃತ ವೆಬ್‌ಸೈಟ್ 
* ಶ್ರವಣ್ ಗುಪ್ತಾ ಬಿಸಿನೆಸ್ ಸ್ಟ್ಯಾಂಡರ್ಡ್ ಅಡಿಯಲ್ಲಿ ಎಂಜಿಎಫ್ ಗ್ರೂಪ್ ಎತ್ತರವನ್ನು ಸಾಧಿಸುತ್ತಿದೆ 
* ಶ್ರವಣ್ ಗುಪ್ತಾ ಎಂಜಿಎಫ್ ಗ್ರೂಪ್ ಅನ್ನು ಹೊಸ ಎತ್ತರಕ್ಕೆ ಕರೆದೊಯ್ಯುವುದು ಯಾಹೂ ನ್ಯೂಸ್ 
* ಶ್ರವಣ್ ಗುಪ್ತಾ ಎಂಜಿಎಫ್ ಗ್ರೂಪ್ ಅನ್ನು ಹೊಸ ಎತ್ತರಕ್ಕೆ  ಕೊಂಡೊಯ್ಯುತ್ತಿದ್ದಾರೆ ಎಎನ್‌ಐ ನ್ಯೂಸ್ 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೭೩ ಜನನ
ವರ್ಗ:ಭಾರತೀಯ ಉದ್ಯಮಿಗಳು
ಕೇತನ್ ಆರ್. ಪಟೇಲ್

**ಕೇತನ್ ಪಟೇಲ್** ಅವರು ಭಾರತೀಯ ಉದ್ಯಮಿ, ಔಷಧಿಕಾರ,ಅಹಮದಾಬಾದ್ ಮೂಲದ ಬಹುರಾಷ್ಟ್ರೀಯ ಔಷಧೀಯ ಕಂಪನಿಯಾದ ಟ್ರೊಯಿಕಾ ಫಾರ್ಮಾಸ್ಯುಟಿಕಲ್ಸ್ ನ ಅಧ್ಯಕ್ಷ ಮತ್ತು ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ.

## ಶಿಕ್ಷಣ ಮತ್ತು ವೃತ್ತಿ 
ಪಟೇಲ್ ಬ್ಯಾಚುಲರ್ ಆಫ್ ಫಾರ್ಮಸಿಯಲ್ಲಿ ಚಿನ್ನದ ಪದಕಗಳನ್ನು ಮತ್ತು ಅಹ್ಮದಾಬಾದ್ ಎಲ್ಎಂ ಕಾಲೇಜ್ ಆಫ್ ಫಾರ್ಮಸಿಯಿಂದ ಮಾಸ್ಟರ್ ಆಫ್ ಫಾರ್ಮಸಿಯನ್ನು ಪಡೆದಿದ್ದಾರೆ. ಅವರು ಪಿಎಚ್‌ಡಿ ಪದವಿಯನ್ನು ಪಡೆದಿದ್ದಾರೆ. ಗುಜರಾತ್‌ನ ಧರ್ಮಸಿಂಹ ದೇಸಾಯಿ ವಿಶ್ವವಿದ್ಯಾಲಯದಿಂದ ಔಷಧೀಯ ತಂತ್ರಜ್ಞಾನದಲ್ಲಿ.

thumb

ಪಟೇಲ್ ಅವರು ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯ (ಭಾರತ) ಆಶ್ರಯದಲ್ಲಿ “ರಜನಿಭಾಯ್ ವಿ. ಪಟೇಲ್ ಫಾರ್ಮ್ಲ್ನೋವಾ ಪ್ರಶಸ್ತಿಯನ್ನು" ಅಭಿವೃದ್ಧಿಪಡಿಸಿದರು..

ಪಟೇಲ್ ಅವರು ಬೋರ್ಡ್ ಆಫ್ ಗವರ್ನರ್ಸ್, ಎನ್ಐಪಿಇಆರ್, ಅಹಮದಾಬಾದ್  ಮತ್ತು ಗುಜರಾತ್ ಫೊರೆನ್ಸಿಕ್ ಸೈನ್ಸಸ್ ವಿಶ್ವವಿದ್ಯಾಲಯದ ಅಕಾಡೆಮಿಕ್ ಕೌನ್ಸಿಲ್ ಸದಸ್ಯರಾಗಿದ್ದಾರೆ. ಗುಜರಾತ್ ತಾಂತ್ರಿಕ ವಿಶ್ವವಿದ್ಯಾಲಯದ ಆಡಳಿತ ಮಂಡಳಿಯ ಸದಸ್ಯರೂ ಆಗಿದ್ದಾರೆ 

## ಆವಿಷ್ಕಾರ 
ಪಟೇಲ್ ನೋವುರಹಿತ ಡಿಕ್ಲೋಫೆನಾಕ್ ಚುಚ್ಚುಮದ್ದಿನ ಪ್ರಾಥಮಿಕ ಸಂಶೋಧಕ ಮತ್ತು ಟ್ರೊಯಿಕಾ ಫಾರ್ಮಾಸ್ಯುಟಿಕಲ್ಸ್ ಲಿಮಿಟೆಡ್‌ನ 'ಡೈನಪಾರ್-ಎಕ್ಯೂ'ನ  ಪೇಟೆಂಟ್ ಹೊಂದಿದ್ದಾರೆ.  ಇದಕ್ಕಾಗಿ ಭಾರತ ಸರ್ಕಾರದ ವಿಜ್ಞಾನ ಮತ್ತು ಕೈಗಾರಿಕಾ ಸಂಶೋಧನಾ ಇಲಾಖೆಯು ೨೦೦೮ ರಲ್ಲಿ ರಾಷ್ಟ್ರೀಯ ಪ್ರಶಸ್ತಿಯನ್ನು ನೀಡಿತು.

೨೦೦೮ರಲ್ಲಿ, ಅವರು 'ಡೈನಪಾರ್ ಕ್ಯೂಪಿಎಸ್' ಎಂದು ಕರೆಯಲ್ಪಡುವ ಸಾಮಯಿಕ ಆಡಳಿತಕ್ಕಾಗಿ ಡಿಕ್ಲೋಫೆನಾಕ್‌ನ ತ್ವರಿತ ನುಗ್ಗುವ ಪರಿಹಾರವನ್ನು ಕಂಡುಹಿಡಿದರು, ಇದಕ್ಕಾಗಿ ಅವರು ೨೦೧೫ ರಲ್ಲಿ ಭಾರತ ಸರ್ಕಾರದ ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯಿಂದ ರಾಷ್ಟ್ರೀಯ ಪ್ರಶಸ್ತಿಯನ್ನು ಪಡೆದರು.

## ಪ್ರಕಟಣೆಗಳು 
* ನೊವೆಲ್ ಕ್ವಿಕ್ ಪೆನೆಟ್ರೇಟಿಂಗ್ ಪರಿಹಾರದಿಂದ ಡಿಕ್ಲೋಫೆನಾಕ್ನ ಪ್ರವೇಶ. ಜೆಲ್, ಸಂಜಯ್‌ಕುಮಾರ್ ಹೆಚ್. ಮರೂ, ಕೇತನ್ ಆರ್. ಪಟೇಲ್ ಮತ್ತು ಅಸೀಮ್ ಭಟ್ನಾಗರ್, ಇಂಟರ್ನ್ಯಾಷನಲ್ ಜರ್ನಲ್ ಆಫ್ ಫಾರ್ಮಾ & ಸೈನ್ಸ್ ರೆಸ್ 2013; 5 (4): 175-178 
* ಸಾಂಪ್ರದಾಯಿಕ 1% ಡಿಕ್ಲೋಫೆನಾಕ್ ಜೆಲ್ , ಸಂಜಯ್ ಕುಮಾರ್ ಹೆಚ್. ಮರೂ 1 *, ಕೇತನ್ ಆರ್. ಪಟೇಲ್, ವಿಪುಲ್ ಪ್ರಜಾಪತಿ, ರಾಜೇನ್ ಷಾ, ಮಿಲಿಂದ್ ಬಾಗುಲ್, ಐಎಸ್ಎಸ್ಎನ್ 0975-248 ಎಕ್ಸ್, 2013, ಸಂಪುಟ 5, ಸಂಚಿಕೆ 4 
* ಬಾಹ್ಯ ಸಿರೆಯ ಕ್ಯಾನ್ಯುಲೇಷನ್‌ನಿಂದ ಉಂಟಾಗುವ ಬಾಹ್ಯ ಥ್ರಂಬೋಫಲ್ಬಿಟಿಸ್ ತಡೆಗಟ್ಟುವಿಕೆಗಾಗಿ ಹೆಪಾರಿನ್ ತ್ವರಿತ ನುಗ್ಗುವ ಪರಿಹಾರ ಮತ್ತು ಡಿಕ್ಲೋಫೆನಾಕ್ ತ್ವರಿತ ನುಗ್ಗುವ ಪರಿಹಾರದ ಹೋಲಿಕೆ : ಯಾದೃಚ್ ized ಿಕ ಡಬಲ್-ಬ್ಲೈಂಡ್ ಸ್ಟಡಿ, ಅಖಿಲೇಶ್ವರ ಮತ್ತು ಸ್ವಾತಿ ಸಿಂಗ್, ದೋಯಿ: 10.4103 / ಏರ್. ಎಇಆರ್_189_18, 2019 ಜನವರಿ-ಮಾರ್ಚ್; 13 (1): 155–157,      
* ನೊವೆಲ್ ಸಾಮಯಿಕವಲ್ಲದ ಪರಿಹಾರದಿಂದ ಡಿಕ್ಲೋಫೆನಾಕ್‌ನ ಚರ್ಮದ ನುಗ್ಗುವಿಕೆಯ ಮೌಲ್ಯಮಾಪನ: ಒಂದು ತುಲನಾತ್ಮಕ ಜೈವಿಕ ಲಭ್ಯತೆ ಅಧ್ಯಯನ, ಮನೀಶ್ ನಿವ್ಸರ್ಕರ್, ಸಂಜಯ್‌ಕುಮಾರ್ ಮರೂ, ಕೇತನ್ ಆರ್ ಪಟೇಲ್, ದೀಕ್ಷಿತ್ ಡಿ ಪಟೇಲ್, ಐಎಸ್ಎಸ್ಎನ್: 0975-8232, 2017

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಉದ್ಯಮಿಗಳು
ಪ್ರೀತಾ ಕೃಷ್ಣ

**ಪ್ರೀತಾ ಕೃಷ್ಣ** (ಪ್ರೀತಾಜಿ ಎಂದೂ ಕರೆಯಲ್ಪಡುವ) ಆಧ್ಯಾತ್ಮಿಕ ಗುರು, ಲೇಖಕರು ಮತ್ತು ಏಕಂನ ಸಹ-ಸಂಸ್ಥಾಪಕರು

## ಕೆಲಸ 
ಪ್ರೀತಾ ಕೃಷ್ಣ ಆಧ್ಯಾತ್ಮಿಕ ಗುರುಗಳು ಹಾಗು ಚೈತನ್ಯ ಮತ್ತು ವೈಯಕ್ತಿಕ ಬೆಳವಣಿಗೆಯ ಬೋಧನೆಗಳಿಗೆ ಹೆಸರುವಾಸಿಯಾಗಿದ್ದಾರೆ. ಭಾರತ  ಯು.ಎಸ್.ಎ  ಚೀನಾ   ಮಲೇಷಿಯಾ, ಕೊರಿಯಾ ಹೀಗೆ ವಿಶ್ವದಾದ್ಯಂತ ಹಲವಾರು ದೇಶಗಳಲ್ಲಿ  ಕಾರ್ಯಕ್ರಮಗಳನ್ನು ನಡೆಸಿಕೊಟ್ಟಿದ್ದಾರೆ. ಅವರು 2017 ರಲ್ಲಿ ಕಾನ್ಸಾಸ್ ನಗರದಲ್ಲಿ  ಮತ್ತು 2018 ರಲ್ಲಿ ಶಾಂಘೈನಲ್ಲಿ ಟೆಡ್ ಟಾಕ್ ಅನ್ನು ನೀಡಿದ್ದಾರೆ.

2002 ರಲ್ಲಿ ಪ್ರೀತಾ ಕೃಷ್ಣ  ರವರು  *ವಿಮೆನ್ಸ್ ಮೂವ್ ಮೆಂಟ್ ಫಾರ್ ದಿ ಗೋಲ್ಡನ್ ಏಜ್ * ಎಂಬ ಸಂಸ್ಥೆಯನ್ನು ಬೆಂಗಳೂರು ನಲ್ಲಿ ಸ್ಥಾಪಿಸಿದರು.  2009 ರಲ್ಲಿ ತಮ್ಮ ಪತಿ, ಕೃಷ್ಣ, ‘ಕೃಷ್ಣಾಜೀ’ ಎಂದು ಕರೆಯಲ್ಪಡುವ, ಅವರೊಂದಿಗೆ “ಒನ್ ವರ್ಲ್ಡ್ ಆಕಾಡೆಮಿ”, ತತ್ವಜ್ಞಾನ ಮತ್ತು ಧ್ಯಾನದ ಶಾಲೆಯನ್ನು ಕಾಂಚೀಪುರಂ ನಲ್ಲಿ ಸ್ಥಾಪಿಸಿದರು. ಅದು ನಂತರದಲ್ಲಿ  ಓ ಆಂಡ್ ಓ ಆಕಾಡೆಮಿ  ಯಾಗಿ ಮಾರ್ಪಟ್ಟಿತು.

2018 ರಲ್ಲಿ ಪ್ರೀತಾ ಕೃಷ್ಣ ತಮ್ಮ ಪತಿಯೊಂದಿಗೆ ಏಕಂ ವಿಶ್ವ ಶಾಂತಿ ಉತ್ಸವ ವನ್ನು ಸೃಷ್ಟಿಸಿದರು, ಇದು ಏಕಂನಲ್ಲಿ ನಡೆಯುವ ವಾರ್ಷಿಕ ಧ್ಯಾನ ಕಾರ್ಯಕ್ರಮವಾಗಿದೆ. ಈ ಕಾರ್ಯಕ್ರಮವು ಅತ್ಯಂತ ಪ್ರಸಿದ್ಧಿ ಪಡೆದಿದ್ದು, ಹಲವಾರು ಗಣ್ಯ ವ್ಯಕ್ತಿಗಳು  ಒಳಗೊಂಡಂತೆ ವಿಶ್ವದಾದ್ಯಂತ ಲಕ್ಷಾಂತರ ಜನರು ಭಾಗವಹಿಸಿರುವರು.  ಜಾಗತಿಕ ಬಿಕ್ಕಟ್ಟಿನ ಸಮಯದಲ್ಲಿ, ಇದನ್ನು ಅನ್ ಲೈನ್ ನಲ್ಲಿ ನಡೆಸಲಾಯಿತು. 

## ಉಧ್ಯಮ ಲಿಂಕ್ಸ್ 
ಪ್ರೀತಾ ಕೃಷ್ಣ ರವರು ಕಾಸ್ಮಿಕ್ ಮ್ಯೂಸಿಕ್ ಹಾಗು ಬೆಂಗಳೂರು ಬುಲ್ಸ್ , ಪ್ರೊ ಕಬಡ್ಡಿ ಲೀಗ್ ತಂಡ ವನ್ನು ಹೊಂದಿರುವ ಪ್ರೊಡಕ್ಷನ್ ಕಂಪನಿ ಕಾಸ್ಮಿಕ್ ಗ್ಲೋಬಲ್ ಮೀಡಿಯಾ ದ ಡೈರೆಕ್ಟರ್.

2019 ರಲ್ಲಿ ಆದಾಯ ತೆರಿಗೆ ಇಲಾಖೆಯು ಪ್ರೀತಾ ಕೃಷ್ಣ ಅವರಿಗೆ ಸಂಬಂಧಿಸಿದ ನಿವೇಶನಗಳ ಮೇಲೆ ದಾಳಿ (ರೈಡ್) ನಡೆಸಿ ಅವರ ವಿರುದ್ಧ ಆದೇಶ ನೀಡಿತ್ತು. ನಂತರ ಅವರು ಇದರ ವಿರುದ್ಧ ಮದ್ರಾಸ್ ಹೈಯ್ ಕೋರ್ಟ್ ನಲ್ಲಿ ರಿಟ್ ಅರ್ಜಿಯನ್ನು ಸಲ್ಲಿಸಿದರು. 2020 ರಲ್ಲಿ ನ್ಯಾಯಾಲಯವು ಆದಾಯ ತೆರಿಗೆ ಇಲಾಖೆಯು ಹೊರಡಿಸಿದ ಆದೇಶವನ್ನು ರದ್ದುಗೊಳಿಸಿತು. ನಂತರ 2022 ರಲ್ಲಿ, ನ್ಯಾಯಾಲಯವು ಇಲಾಖೆಯ ನಂತರದ ಮನವಿಯನ್ನು ವಜಾಗೊಳಿಸಿತು.

## ಪ್ರಕಟಣೆಗಳು 
### ರಚಿಸಿದ ಪುಸ್ತಕಗಳು 
* *ಫ್ರೀಡಂ ಇನ್ ರಿಲೇಷನ್ಶಿಪ್ಸ್.*, ಪ್ರೀತಾ ಕೃಷ್ಣ (2013) 
* *ನಾಲ್ಕು ಪರಮ ರಹಸ್ಯಗಳು: ಪ್ರೀತಿ ಮತ್ತು ಸಮೃದ್ಧಿಗಾಗಿ, ಒಂದು ಆನಂದಮಯ ಬದುಕನ್ನು ಜೀವಿಸುವ ಹಾದಿ*, ಪ್ರೀತಾ ಕೃಷ್ಣ (2019) 

## ಉಲ್ಲೇಖಗಳು 
## External links 
* 
* Preetha Krishna, interviewed by Lewis Howes
ಕರಣ್ ಭಗತ್

**ಕರಣ್ ಭಗತ್** ಒಬ್ಬ ಭಾರತೀಯ ಉದ್ಯಮಿ ಮತ್ತು ಹೂಡಿಕೆದಾರರಾಗಿದ್ದು, ಅವರು ಭಾರತೀಯ ಸಂಪತ್ತು ನಿರ್ವಹಣಾ ಸಂಸ್ಥೆಯಾದ ಐಐಎಫ್ಎಲ್ ವೆಲ್ತ್ ಮತ್ತು ಅಸೆಟ್ ಮ್ಯಾನೇಜ್‌ಮೆಂಟ್‌ನ ಸ್ಥಾಪಕ, ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಮತ್ತು ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ. ೨೦೧೬ ಮತ್ತು ೨೦೧೭ ರಲ್ಲಿ ಫಾರ್ಚೂನಿಂಡಿಯಾ.ಕಾಂ ನ  ೪೦ ವರ್ಷದೊಳಗಿನವರ ಪಟ್ಟಿಯಲ್ಲಿ ಅವರನ್ನು ಪಟ್ಟಿ ಮಾಡಲಾಗಿದೆ. ಅವರು ೨೦೧೮ ರಲ್ಲಿ ಇವೈ ಉದ್ಯಮಿ ವರ್ಷದ ಪ್ರಶಸ್ತಿಗೆ ಫೈನಲಿಸ್ಟ್ ಆಗಿದ್ದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಅವರು ಕೋಲ್ಕತ್ತಾದ ಮಾರ್ವಾರಿ ವ್ಯಾಪಾರ ಕುಟುಂಬದಿಂದ ಬಂದವರು. ಭಗತ್ ೨೦೦೧ ರಲ್ಲಿ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‌ಮೆಂಟ್‌ನಿಂದ ಎಂಬಿಎ ಮುಗಿಸಿದರು.

## ವೃತ್ತಿ 
ಐಐಎಂ ಗೆ ಸೇರುವ ಮುನ್ನ, ಅವರು ೧೯೯೬ ರಲ್ಲಿ ಪ್ರಯಾಣ ಏಜೆನ್ಸಿಯನ್ನು ನೆಡೆಸುತ್ತಿದ್ದರು. ನಂತರ, ಅವರು ಕೊಟಕ್ ಮಹೀಂದ್ರಾ ಬ್ಯಾಂಕ್‌ಗೆ ಸೇರಿದರು ಮತ್ತು ಮುಂಬೈಗೆ ಕೊಟಕ್ ಮಹೀಂದ್ರಾ ಬ್ಯಾಂಕಿನ ಸಂಪತ್ತು ನಿರ್ವಹಣಾ ಅಭ್ಯಾಸದ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿದರು. ಅವರು ಅರ್ಧ-ಡಜನ್ ಸ್ಟಾರ್ಟ್ಅಪ್ಗಳಲ್ಲಿ ಏಂಜಲ್ ಹೂಡಿಕೆದಾರರಾಗಿದ್ದಾರೆ.

## ಸಾರ್ವಜನಿಕ ಮತ್ತು ಮಾಧ್ಯಮ ಪ್ರದರ್ಶನಗಳು 
ಅವರ ಕೆಲವು ಸಾರ್ವಜನಿಕ ಪ್ರದರ್ಶನಗಳು ಈ ಕೆಳಗಿನಂತಿವೆ:

* ಭಾಷಣಗಾರ, ಕೆಫೆ ಮ್ಯೂಚುಯಲ್ ಐಎಫ್‌ಎ ಸಿಫಾ ೨೦೧೯ 
* ಫಾರ್ಚೂನ್ ಇಂಡಿಯಾ ಮುಂದಿನ ೫೦೦ ವಾರ್ಷಿಕ ಶೃಂಗಸಭೆ ೨೦೧೮  
* ಇಟಿಮಾರ್ಕೆಟ್ಸ್ ಜಾಗತಿಕ ಶೃಂಗಸಭೆ ೨೦೧೮  
*  ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‌ಮೆಂಟ್‌ಬ್ಯೂ ೨೦೧೮ 
* ಟೈಮ್ಸ್ ನೌನಲ್ಲಿ ವೆಲ್ತ್ ಮ್ಯಾನೇಜರ್, ೨೦೧೮  
* ಟಾಟಾ ಲಿಟರೇಚರ್ ಲೈವ್! ೨೦೧೮  
* ಇಟಿ ನೌನಲ್ಲಿ ಆಸ್ತಿ ರೀಬೂಟ್, ೨೦೧೭  
* ಮಾರ್ಕೆಟ್ ಮೇಕರ್ಸ್ ಶೋ, ಇಟಿ ನೌ ಚಾನೆಲ್ ೨೦೧೭  
* ಪ್ಯಾನಲ್ ಚರ್ಚೆ, ಟ್ರಿಬ್ಯೂಟ್ ಟು ಟೈಟಾನ್ಸ್ (ಮಾರ್ವಾರ್ ಇಂಡಿಯಾ ಮ್ಯಾಗಜೀನ್) 

## ಪ್ರಶಸ್ತಿಗಳು ಮತ್ತು ಮನ್ನಣೆ 
## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಉದ್ಯಮಿಗಳು
ಅದಿತಿ ಗುಪ್ತಾ (ಲೇಖಕಿ)

**ಅದಿತಿ ಗುಪ್ತಾ** ಭಾರತೀಯ ಲೇಖಕಿ ಮತ್ತು ಮೆನ್ಸಟ್ರೂಪೀಡಿಯ ಕಾಮಿಕ್‌ನ ಸಹ ಸಂಸ್ಥಾಪಕಿ.  ಅವರು ಮತ್ತು ಅವರ ಪತಿ, ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಡಿಸೈನ್ ಅಲುಮ್ನಿ, ೨೦೧೨ ರಲ್ಲಿ ಮೆನ್ಸಟ್ರೂಪೀಡಿಯಕಾಮಿಕ್ ಅನ್ನು ಸಹ-ಸ್ಥಾಪಿಸಿದರು.  ಅವರು ೨೦೧೪ ರಲ್ಲಿ ಫೋರ್ಬ್ಸ್ ಇಂಡಿಯಾ ೩೦ ವರ್ಷದೊಳಗಿನವರಾಗಿದ್ದಾರೆ ಎಂಬ ವಿಶಿಷ್ಟ ಗೌರವವನ್ನು ಪಡೆದಿದ್ದಾರೆ.  

## ಆರಂಭಿಕ ಜೀವನ 
ಅದಿತಿ ಗುಪ್ತಾ ೩೪ ವರ್ಷದ ಎಂಜಿನಿಯರಿಂಗ್ ಪದವೀಧರೆ ಮತ್ತು ಅಹಮದಾಬಾದ್‌ನ ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಡಿಸೈನ್‌ನಿಂದ ನ್ಯೂ ಮೀಡಿಯಾ ಡಿಸೈನ್ ಸ್ನಾತಕೋತ್ತರ ಪದವೀಧರೆರಾಗಿದ್ದಾರೆ. ಅವರು ಭಾರತದ ಜಾರ್ಖಂಡ್‌ನ ಗರ್ಹ್ವಾದಲ್ಲಿ ಜನಿಸಿದರು.  ಅವರು ತಮ್ಮ ೧೨ ನೇ ವಯಸ್ಸಿನಲ್ಲಿ ಮುಟ್ಟನ್ನು ಪ್ರಾರಂಭಿಸಿದರು.  ಆದರೆ ೯ ನೇ ತರಗತಿಯಲ್ಲಿ ಅಂದರೆ ತಮ್ಮ ೧೫ ನೇ ವಯಸ್ಸಿನಲ್ಲಿ ಅವರಿಗೆ ಕಲಿಸಿದಾಗ ಮಾತ್ರ ಮುಟ್ಟಿನ ಬಗ್ಗೆ ಕಲಿತಳು. ಅವರ ಬಾಲ್ಯದಲ್ಲಿ, ಅವರು ಮುಟ್ಟಾಗಿದ್ದಾಗ ಅವರಿಗೆ ಪೂಜಾ ಸ್ಥಳವನ್ನು ಮುಟ್ಟಲು ಅಥವಾ ಇತರ ಜನರ ಹಾಸಿಗೆಗಳ ಮೇಲೆ ಕುಳಿತುಕೊಳ್ಳಲು ಅವಕಾಶವಿರಲಿಲ್ಲ. ಅವರು ತನ್ನ ಬಟ್ಟೆಗಳನ್ನು ಪ್ರತ್ಯೇಕವಾಗಿ ತೊಳೆದು ಒಣಗಿಸಬೇಕಾಗಿತ್ತು.  ಮಾರುಕಟ್ಟೆಯಲ್ಲಿ ಲಭ್ಯವಿರುವ ನೈರ್ಮಲ್ಯ ಕರವಸ್ತ್ರಗಳನ್ನು ಬಳಸಲು ಅವರಿಗೆ ಅವಕಾಶವಿರಲಿಲ್ಲ ಏಕೆಂದರೆ ಅವುಗಳನ್ನು ಖರೀದಿಸುವುದು 'ಕುಟುಂಬದ ಘನತೆಗೆ ಧಕ್ಕೆ ತರುತ್ತದೆ' ಎಂದಾಗಿತ್ತು.  ಅವರು ತನ್ನ ೧೫ ನೇ ವಯಸ್ಸಿನಲ್ಲಿ ತನ್ನ ಮೊದಲ ನೈರ್ಮಲ್ಯ ಕರವಸ್ತ್ರವನ್ನು ಖರೀದಿಸಿದಳು. ಅದಿತಿ ತನ್ನ ಪತಿ ತುಹಿನ್ ಪಾಲ್ ಅವರನ್ನು ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಡಿಸೈನ್ ನಲ್ಲಿ ಭೇಟಿಯಾದರು. ಅಲ್ಲಿ ಇಬ್ಬರೂ ಒಟ್ಟಿಗೆ ಹಲವಾರು ಯೋಜನೆಗಳಲ್ಲಿ ಕೆಲಸ ಮಾಡಿದರು. ಅವರು ಹೆಚ್ಚು ವಿದ್ಯಾವಂತ ಜನರಲ್ಲಿ ಮುಟ್ಟಿನ ಬಗ್ಗೆ ತೀವ್ರವಾದ ಅರಿವಿನ ಕೊರತೆಯನ್ನು ಕಂಡುಕೊಂಡರು. ಮತ್ತು ಅನೇಕರು ಇನ್ನೂ ಮುಟ್ಟಿನ ಪುರಾಣಗಳನ್ನು ನಂಬಿದ್ದರು ಮತ್ತು ಅನುಸರಿಸುತ್ತಾರೆ.  

## ವೃತ್ತಿ 
ಮುಟ್ಟಿನ ಬಗ್ಗೆ ಅರಿವು ಮತ್ತು ಶಿಕ್ಷಣದ ಕೊರತೆಯು ಒಂದು ವರ್ಷದವರೆಗೆ ಈ ವಿಷಯದ ಬಗ್ಗೆ ಸಂಶೋಧನೆ ನಡೆಸಲು ಪ್ರೇರೇಪಿಸಿತು.  

ಋತುಸ್ರಾವವು ಮುಟ್ಟಿನ, ನೈರ್ಮಲ್ಯ ಮತ್ತು ಪ್ರೌಢಾವಸ್ಥೆಗೆ ಬಳಕೆದಾರ ಸ್ನೇಹಿ ಮಾರ್ಗದರ್ಶಿಯನ್ನು ಮೆನ್ಸಟ್ರೂಪೀಡಿಯ ಒದಗಿಸುತ್ತದೆ ಮತ್ತು ಅವುಗಳಿಗೆ ಸಂಬಂಧಿಸಿದ ಪುರಾಣಗಳನ್ನು ಮುರಿಯಲು ಸಹಾಯ ಮಾಡುತ್ತದೆ. ಡಿಜಿಟಲ್ ಮಾಧ್ಯಮದ ಮೂಲಕ ಈ ಮಾಹಿತಿಯನ್ನು ಸಾಂಸ್ಕೃತಿಕವಾಗಿ ಸೂಕ್ಷ್ಮ ಮತ್ತು ಸುಲಭವಾಗಿ ಅರ್ಥಮಾಡಿಕೊಳ್ಳುವ ರೀತಿಯಲ್ಲಿ ಪ್ರಸ್ತುತಪಡಿಸುವುದು ವೆಬ್‌ಸೈಟ್‌ನ ಉದ್ದೇಶವಾಗಿದೆ. ವೆಬ್‌ಸೈಟ್ ವಿವಿಧ ಕಾಮಿಕ್ ಪುಸ್ತಕಗಳು, ಬ್ಲಾಗ್‌ಗಳು, ಪ್ರಶ್ನೋತ್ತರ ವಿಭಾಗ ಮತ್ತು ಕಲಿಯುವ ವಿಭಾಗವನ್ನು ಒಳಗೊಂಡಿದೆ. ಕಾಮಿಕ್ಸ್ ಹದಿನಾಲ್ಕು ಭಾಷೆಗಳಲ್ಲಿ ಲಭ್ಯವಿದೆ ಮತ್ತು ಇದನ್ನು ೧೮ ಕ್ಕೂ ಹೆಚ್ಚು ದೇಶಗಳಲ್ಲಿ ಬಳಸಲಾಗಿದೆ.  ಗುಪ್ತಾರವರು ಪ್ರಸ್ತುತ ಉತ್ತರ ಭಾರತದ ಐದು ರಾಜ್ಯಗಳಲ್ಲಿನ ಶಾಲೆಗಳಲ್ಲಿ ಬಳಸುವ ವಸ್ತುಗಳನ್ನು ತಯಾರಿಸಿದ್ದಾರೆ.  ಗುಪ್ತಾರವರು ಈ ಕಾಮಿಕ್ಸ್ ಅನ್ನು ಮೆಹ್ಸಾನಾ, ಗಾಂಧಿನಗರ, ಅಹಮದಾಬಾದ್ ಮತ್ತು ರಾಂಚಿಯ ಶಾಲೆಗಳಲ್ಲಿ ವಿತರಿಸಿದರು, ಅಲ್ಲಿ ಹುಡುಗಿಯರು, ಅವರ ಪೋಷಕರು ಮತ್ತು ಶಿಕ್ಷಕರು ಅವರನ್ನು ತುಂಬಾ ಇಷ್ಟಪಟ್ಟಿದ್ದಾರೆ.  ಶ್ರದ್ಧಾ ಕಪೂರ್, ಪರಿಣಿತಿ ಚೋಪ್ರಾ, ಕಲ್ಕಿ ಕೋಚ್ಲಿನ್, ನೇಹಾ ಧೂಪಿಯಾ, ಮಂದಿರ ಬೇಡಿ ಮುಂತಾದ ಅನೇಕ ನಟಿಯರ ಸಹಯೋಗದೊಂದಿಗೆ ಟಚ್ ದಿ ಪಿಕಲ್ ಚಳುವಳಿಯಂತಹ ವಿಸ್ಪರ್ ಇಂಡಿಯಾ ಸಹಯೋಗದೊಂದಿಗೆ ಮುಟ್ಟಿನ ಹಲವಾರು ಅಭಿಯಾನಗಳನ್ನು ಪ್ರಾರಂಭಿಸಿದೆ. ಅವರು ಫೋರ್ಬ್ಸ್ ಇಂಡಿಯಾ ಯು -೩೦ ಪಟ್ಟಿಯಲ್ಲಿ ಸ್ಥಾನ ಪಡೆದರು.  

## ವಿಮರ್ಶಾತ್ಮಕ ಸ್ವಾಗತ 
ಅದಿತಿಯ ಕೃತಿಯನ್ನು ಆರಂಭದಲ್ಲಿ ನಿಷೇಧದ ವಿಷಯದ ಬಗ್ಗೆ ಚರ್ಚಿಸಲಾಯಿತು. ಆದಾಗ್ಯೂ ಇದನ್ನು ಆನ್‌ಲೈನ್ ಮತ್ತು ಮಾಧ್ಯಮಗಳು ಸಕಾರಾತ್ಮಕವಾಗಿ ಸ್ವೀಕರಿಸಿದವು.  ಮೆನ್ಸಟ್ರೂಪೀಡಿಯವು ಪ್ರತಿ ತಿಂಗಳು ಒಂದು ಲಕ್ಷ ಸಂದರ್ಶಕರನ್ನು ಪಡೆಯುತ್ತದೆ. ಅವರ ಕಾಮಿಕ್ ಪುಸ್ತಕಗಳನ್ನು ಎನ್ಜಿಒಗಳಾದ ಪ್ರೊಟ್ಸಾಹನ್, ಮುನ್ಶಿ ಜಗನ್ನಾಥ್ ಭಗವಾನ್ ಸ್ಮೃತಿ ಸಂಸ್ಥಾನ್, ಇನ್ಸ್ಟಿಂಕ್ಟ್ಸ್, ಕನ್ಹಾ ಮತ್ತು ಲಡಾಖ್ನ ಎರಡು ಬೌದ್ಧ ಮಠಗಳು ಬಳಸಿಕೊಂಡಿವೆ.  ಹಿಂದೂ ಧಾರ್ಮಿಕ ಮುಖಂಡರಿಂದ "ಅವರು ಒಳ್ಳೆಯದನ್ನು ಮಾಡುತ್ತಿರಬಹುದು ಆದರೆ ಅವರಿಗೆ ಧರ್ಮದ ಬಗ್ಗೆ ಏನೂ ತಿಳಿದಿಲ್ಲ" ಎಂದು ಟೀಕಿಸಿದರು.  

## ಉಲ್ಲೇಖಗಳು 
## ಬಾಹ್ಯ ಲಿಂಕ್‌ಗಳು 
* ಅದಿತಿ ಗುಪ್ತಾ: ಅವಧಿಗಳ ಬಗ್ಗೆ ಮಾತನಾಡಲು ನಿಷೇಧವಿಲ್ಲದ ಮಾರ್ಗ - ಟಿಇಡಿ ಚರ್ಚೆ 
* ಮುಟ್ಟಿನ  - ಗ್ರಾಫಿಕ್ ಶೆಲ್ಫ್

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಲೇಖಕಿಯರು
ರಾಜೀವ್ ಘಟಾಲಿಯಾ

**ರಾಜೀವ್ ಘಟಾಲಿಯಾ** (ಜನನ ಸೆಪ್ಟೆಂಬರ್ ೮, ೧೯೬೭ ದಕ್ಷಿಣ ಭಾರತದಲ್ಲಿ ) ಒಬ್ಬ ಭಾರತೀಯ ಬಂಡವಾಳಶಾಹಿ, ಉದ್ಯಮಿ ಮತ್ತು ಲೋಕೋಪಕಾರಿ . ಅವರು ಕ್ಲೀನ್ ಪವರ್ ಫೈನಾನ್ಸ್ ಮಂಡಳಿಯಲ್ಲಿ ಕೆಲಸ ಮಾಡುತ್ತಾರೆ. ಅವರು ಹೆನ್ನೆಸ್ಸಿ ಕ್ಯಾಪಿಟಲ್ ಎಲ್ಎಲ್ ಸಿ ಅಧ್ಯಕ್ಷ ಮತ್ತು ಸ್ಥಾಪಕರಾಗಿದ್ದಾರೆ.  ಘಟಾಲಿಯಾ ಗೋಲ್ಡ್ಮನ್ ಸ್ಯಾಚ್ಸ್ಗಾಗಿ ಏಷ್ಯಾ-ಪೆಸಿಫಿಕ್ ಪ್ರದೇಶದ ಹೂಡಿಕೆ ಬ್ಯಾಂಕಿಂಗ್ ಸಹ-ಮುಖ್ಯಸ್ಥರಾಗಿದ್ದರು. ಅಮೆರಿಕದ ಜಾಗತಿಕ ಖಾಸಗಿ ಇಕ್ವಿಟಿ ಸಂಸ್ಥೆಯಾದ ಎಲ್ಎಲ್ ಸಿ ಯ ವಾರ್ಬರ್ಗ್ ಪಿನ್ಕಸ್ ನಲ್ಲಿ ವ್ಯವಸ್ಥಾಪಕ ನಿರ್ದೇಶಕ ಮತ್ತು ಪಾಲುದಾರರಾಗಿ ಕೆಲಸ ಮಾಡಿದರು. ಗೋಲ್ಡ್ಮನ್ ಸ್ಯಾಚ್ಸ್ನಲ್ಲಿ ೧೧ ವರ್ಷಗಳ ನಂತರ ವಾರ್ಬರ್ಗ್ ಪಿನ್ಕಸ್ನಲ್ಲಿ ಪಾಲುದಾರರಾಗಲು ಘಟಾಲಿಯಾ ತೆಗೆದುಕೊಂಡ ನಿರ್ಧಾರವು ಏಷ್ಯಾದ ವೇಗವಾಗಿ ಬೆಳೆಯುತ್ತಿರುವ ಖಾಸಗಿ ಷೇರು ಮಾರುಕಟ್ಟೆಯ ಆಕರ್ಷಣೆಯನ್ನು ಈ ಪ್ರದೇಶದ ವ್ಯವಹಾರ ತಯಾರಕರಿಗೆ ಹೆಚ್ಚಿಸುತ್ತದೆ. ಪ್ರಸ್ತುತ, ಅವರು ಪ್ರೊಟೆರಾ ಇಂಕ್‌ನಲ್ಲಿ ಸಲಹೆಗಾರರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ ಮತ್ತು ಲೋಕೋಪಕಾರದ ಕ್ಷೇತ್ರಗಳಲ್ಲಿ ಯುಸಿಎಸ್‌ಎಫ್‌ನೊಂದಿಗೆ ಕೆಲಸ ಮಾಡುತ್ತಿದ್ದಾರೆ, ಜೊತೆಗೆ ಆರೋಗ್ಯ ವಿತರಣೆ ಮತ್ತು ಔಷಧಿಯ ಕ್ಷೇತ್ರಗಳಲ್ಲಿ ಸೇವೆ ಸಲ್ಲಿಸುತ್ತಿದ್ದಾರೆ. 

## ಶಿಕ್ಷಣ 
ಘಟಾಲಿಯಾರವರು  ಸ್ನಾತಕೋತ್ತರ ಪದವಿಯನ್ನು ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯದಿಂದ,  ಆಫ್ ಬ್ಯಾಚುಲರ್ ಆರ್ಟ್ಸ್ ಪದವಿಯನ್ನು ದಿ ವಾರ್ಟನ್ ಸ್ಕೂಲ್ ನಿಂದ ಮತ್ತು ಮಾಸ್ಟರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಷನ್ ಪದವಿಯನ್ನು ಹಾರ್ವರ್ಡ್ ಬಿಸಿನೆಸ್ ಸ್ಕೂಲ್ ನಿಂದ ಪಡೆದಿದ್ದಾರೆ .     

## ವೈಯಕ್ತಿಕ ಜೀವನ 
ಅವರು ಹದಿನಾರು ವರ್ಷಗಳ ಕಾಲ ಹಾಂಗ್ ಕಾಂಗ್‌ನಲ್ಲಿ ನೆಲೆಸಿದ್ದರು.  ಪ್ರಸ್ತುತ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಅವರ ಪತ್ನಿ ಮತ್ತು ಇಬ್ಬರು ಮಕ್ಕಳೊಂದಿಗೆ ವಾಸಿಸುತ್ತಿದ್ದಾರೆ.  

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಉದ್ಯಮಿಗಳು
ಟುಂಗ್ರಿಂಬಾಯ್

**ಟುಂಗ್ರಿಂಬಾಯ್** ಕಿಣ್ವಿಸಿದ ಸೋಯಾ ಅವರೆಯ ಆಹಾರವಾಗಿದೆ. ಇದು ಈಶಾನ್ಯ ಭಾರತದ ಮೇಘಾಲಯ ರಾಜ್ಯದ ಖಾಸಿ ಮತ್ತು ಜೈನ್ಟಿಯಾ ಬುಡಕಟ್ಟುಗಳಿಗೆ ಸ್ಥಳೀಯವಾಗಿದೆ.

ಸೋಯಾ ಅವರೆಗಳನ್ನು ತೊಳೆದು ಮೃದು ಆಗುವವರೆಗೆ ಬೇಯಿಸಲಾಗುತ್ತದೆ. ಬೆಂದ ನಂತರ ಹೆಚ್ಚುವರಿ ನೀರನ್ನು ಬಸಿದು ತಣ್ಣಗಾಗಲು ಬಿಡಲಾಗುತ್ತದೆ. ನಂತರ ಅವರೆಗಳನ್ನು ಸ್ಲ್ಯಾಮೆಟ್ ಎಲೆಗಳ ಪದರವಿರುವ ಬಿದಿರಿನ ಬುಟ್ಟಿಗೆ ವರ್ಗಾಯಿಸಿ ಎಲೆಗಳನ್ನು ಅವರೆಗಳ ಮೇಲೆ ಮುಚ್ಚಿ ಅದರ ಮೇಲೆ ಬಿಸಿ ಇದ್ದಲನ್ನು ಇಟ್ಟು ಅದರ ಮೇಲೆ ಎಲೆಗಳ ಮತ್ತೊಂದು ಪದರ ಹಾಕಿ ಬುಟ್ಟಿಯನ್ನು ಒಂದು ಸೆಣಬಿನ ಚೀಲದಲ್ಲಿ ಇಟ್ಟು ಅಗ್ನಿಸ್ಥಳದ ಪಕ್ಕ ಕಿಣ್ವಿಸಲು ೩-೪ ದಿನಗಳು ಬಿಡಲಾಗುತ್ತದೆ.

ಕಿಣ್ವಿಸಿದ ಅವರೆಗಳನ್ನು ಬಹುತೇಕ್ ಪೇಸ್ಟ್ ಆಗುವವರೆಗೆ ಜಜ್ಜಿ ಟುಂಗ್ರಿಂಬಾಯ್‍ನ್ನು ಸಾಮಾನ್ಯವಾಗಿ ತಯಾರಿಸಲಾಗುತ್ತದೆ. ನಂತರ ಇದಕ್ಕೆ ಈರುಳ್ಳಿ, ಶುಂಠಿ ಬೆಳ್ಳುಳ್ಳಿ ಪೇಸ್ಟ್, ಕರಿ ಎಳ್ಳಿನ ಪೇಸ್ಟ್, ಸುಗಂಧ ವಸ್ತುಗಳು ಮತ್ತು ಹಂದಿಮಾಂಸವನ್ನು ಸೇರಿಸಿ ಸಾಸಿವೆ ಎಣ್ಣೆಯಲ್ಲಿ ಕರಿಯಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಪ್ರದೀಪ್ ಸರ್ಕಾರ್

**ಪ್ರದೀಪ್ ಸರ್ಕಾರ್** ಅಖಿಲ ಭಾರತ ತೃಣಮೂಲ ಕಾಂಗ್ರೆಸ್ಗೆ ಸೇರಿದ ಭಾರತೀಯ ಉದ್ಯಮಿ ಮತ್ತು ಪಶ್ಚಿಮ ಬಂಗಾಳದ ರಾಜಕಾರಣಿ. ಅವರು ಪಶ್ಚಿಮ ಬಂಗಾಳ ವಿಧಾನಸಭೆಯ ಸದಸ್ಯರಾಗಿದ್ದಾರೆ.

## ಜೀವನಚರಿತ್ರೆ 
ಸರ್ಕಾರ್ ೧೯೯೩ ರಲ್ಲಿ ವಿದ್ಯಾಸಾಗರ್ ವಿಶ್ವವಿದ್ಯಾಲಯದಿಂದ ಪದವಿ ಪಡೆದರು. ಅವರು ೨೮ ನವೆಂಬರ್ ೨೦೧೯ ರಂದು ಖರಗ್‌ಪುರ್ ಸದರ್‌ನಿಂದ ಪಶ್ಚಿಮ ಬಂಗಾಳ ವಿಧಾನಸಭೆಯ ಸದಸ್ಯರಾಗಿ ಆಯ್ಕೆಯಾದರು. ಖರಗ್‌ಪುರ ಸದರ್‌ನ ಯಾವುದೇ ಅಖಿಲ ಭಾರತ ತೃಣಮೂಲ ಕಾಂಗ್ರೆಸ್ ಅಭ್ಯರ್ಥಿಗೆ ಇವರ ಗೆಲುವು ಮೊದಲ ಗೆಲುವು.

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತದ ರಾಜಕಾರಣಿಗಳು
ವರ್ಗ:ಭಾರತೀಯ ಉದ್ಯಮಿಗಳು
ಬಾಲಾ ದೇಶಪಾಂಡೆ

**ಬಾಲಾ ದೇಶಪಾಂಡೆಯವರು** ೨೦೦೮ ರಿಂದ ನ್ಯೂ ಎಂಟರ್ಪ್ರೈಸ್ ಅಸೋಸಿಯೇಟ್ಸ್ ( ಭಾರತ ) ಎಂಬ ಸಾಹಸೋದ್ಯಮ ಬಂಡವಾಳ ಸಂಸ್ಥೆಯ ಹಿರಿಯ ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ. ಎನ್ಇಎ ಒಂದು ಸಾಹಸೋದ್ಯಮ ಬಂಡವಾಳ ಸಂಸ್ಥೆಯಾಗಿದ್ದು, ಯುಎಸ್ $ ೧೩ ಬಿಲಿಯನ್ ಮೌಲ್ಯದ ಬಂಡವಾಳವನ್ನು ಹೊಂದಿದೆ. ೨೦೦೮ ರಲ್ಲಿ ಎನ್ಇಎ ಭಾರತದಲ್ಲಿ ನೇರ ಹೂಡಿಕೆಗಳನ್ನು ಪ್ರಾರಂಭಿಸಿತು ಮತ್ತು ಅಂದಿನಿಂದ ೧೪ ಕಂಪನಿಗಳ ಬಂಡವಾಳವನ್ನು ನಿರ್ಮಿಸಿದೆ.

ಫಾರ್ಚೂನ್ ಇಂಡಿಯಾ (೨೦೧೬) ಪ್ರಕಾರ, ಬಾಲಾ ದೇಶಪಾಂಡೆಯವರು ಭಾರತದ ೪೯ ನೇ ಶಕ್ತಿಶಾಲಿ ಮಹಿಳೆಯಾಗಿದ್ದಾರೆ.

## ಶಿಕ್ಷಣ ಮತ್ತು ವೈಯಕ್ತಿಕ ಜೀವನ 
ಮುಂಬೈ ವಿಶ್ವವಿದ್ಯಾಲಯದಿಂದ ಅರ್ಥಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಅವರು ಜಮ್ನಾಲಾಲ್ ಬಜಾಜ್ ಇನ್ಸ್ಟಿಟ್ಯೂಟ್ ಆಫ್ ಮ್ಯಾನೇಜ್ಮೆಂಟ್ ಸ್ಟಡೀಸ್ನಿಂದ ಮ್ಯಾನೇಜ್ಮೆಂಟ್ ಸ್ಟಡೀಸ್ನಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ.

ಮಾರಿಕೊ ಲಿಮಿಟೆಡ್‌ನಲ್ಲಿ ಹೂಡಿಕೆದಾರರ ಸಂಬಂಧ ಮತ್ತು ಎಂ & ಎ ಕಾರ್ಯಗಳ ಮುಖ್ಯಸ್ಥರಾಗಿರುವ ಚೈತನ್ಯ ದೇಶಪಾಂಡೆ ಅವರನ್ನು ವಿವಾಹವಾದರು.  ದಂಪತಿಗಳು ಮುಂಬೈನಲ್ಲಿ ವಾಸಿಸುತ್ತಿದ್ದಾರೆ.

## ವೃತ್ತಿ 
ಅವರು ೧೪ ವರ್ಷಗಳ  ಖಾಸಗಿ ಇಕ್ವಿಟಿ ಅನುಭವವನ್ನು ಒಳಗೊಂಡಂತೆ ೨೩ ವರ್ಷಗಳ ವೃತ್ತಿಪರ ಅನುಭವವನ್ನು ಹೊಂದಿದ್ದಾರೆ. ಅವರ ಖಾಸಗಿ ಇಕ್ವಿಟಿ ಅನುಭವವು ಯುವ ಕಂಪನಿಗಳನ್ನು ಪೋಷಿಸುವುದರಿಂದ ಹಿಡಿದು ಐಪಿಒಗಳು, ಮರುಖರೀದಿಗಳು, ಕಾರ್ಯತಂತ್ರದ ಮಾರಾಟಗಳು ಮತ್ತು ಬಂಡವಾಳ ಮಾರುಕಟ್ಟೆ ವಿಭಜನೆಗಳು ಸೇರಿದಂತೆ ಅನೇಕ ನಿರ್ಗಮನಗಳನ್ನು ಕಾರ್ಯಗತಗೊಳಿಸುವವರೆಗೆ ಪೂರ್ಣ ಚಕ್ರವನ್ನು ಕಂಡಿದೆ. ಅವರ ನಾಯಕತ್ವದಲ್ಲಿ, ಎನ್‌ಇಎ ಇಂಡಿಯಾದ ಆಸ್ತಿಗಳ ನಿರ್ವಹಣೆ (ಎಯುಎಂ) ~ ೧೦೦ ಮಿಲಿಯನ್‌ನಿಂದ ~ ೩೫೦ ಮಿಲಿಯನ್‌ಗಿಂತ ಅಧಿಕವಾಗಿದೆ. ಬಾಲಾ ಅವರ ಹೂಡಿಕೆ ಪರಿಣತಿಯು ಚಿಲ್ಲರೆ ವ್ಯಾಪಾರ, ಮಾಧ್ಯಮ, ಐಟಿ ಮತ್ತು ಐಟಿಇಎಸ್, ಟೆಲಿಕಾಂ, ನಿರ್ಮಾಣ ಮತ್ತು ಕೆಲವು ಉತ್ಪಾದನಾ ಸಂಬಂಧಿತ ಕೈಗಾರಿಕೆಗಳನ್ನು ಒಳಗೊಂಡಿದೆ.

ಎನ್‌ಇಎ (ಭಾರತ) ಮಂಡಳಿಗೆ ಸೇರುವ ಮೊದಲು, ಬಾಲಾರವರು ೨೦೦೦ ರಿಂದ ಐಸಿಐಸಿಐ ವೆಂಚರ್ಸ್‌ನಲ್ಲಿ ಹೂಡಿಕೆ ನಿರ್ದೇಶಕರಾಗಿದ್ದರು. ಐಸಿಐಸಿಐ ವೆಂಚರ್‌ನಲ್ಲಿ, ಹೂಡಿಕೆಯ ಅವಕಾಶಗಳನ್ನು ಗುರುತಿಸಲು ಮತ್ತು ಹೂಡಿಕೆದಾರರ ಕಂಪನಿಗಳ ಭವಿಷ್ಯವನ್ನು ರೂಪಿಸುವಲ್ಲಿ ಕಾರ್ಯತಂತ್ರದ ಪಾತ್ರವನ್ನು ವಹಿಸಲು ಅವರು ತಮ್ಮ ಕಾರ್ಯಾಚರಣೆಯ ಅನುಭವವನ್ನು ಬಳಸಿಕೊಂಡರು. ಐಸಿಐಸಿಐ ವೆಂಚರ್‌ನಲ್ಲಿ ೬ ಕೋಟಿ ರೂ.ಗಳಿಂದ ೩೦೦ ಕೋಟಿ ರೂ ವರೆಗೆ ಒಪ್ಪಂದಗಳಲ್ಲಿ ತಂಡಗಳನ್ನು ಮುನ್ನಡೆಸಿದರು. ಅವರು ಟ್ರಾವೆಲ್ಜಿನಿ ಮತ್ತು ಬಿಲ್ ಜಂಕ್ಷನ್‌ನಂತಹ ಪ್ರಮುಖ ಇ-ಕಾಮರ್ಸ್ ಉದ್ಯಮಗಳನ್ನು ಪ್ರಾರಂಭಿಸಿದರು. ಇದಲ್ಲದೆ, ಐಸಿಐಸಿಐ ವೆಂಚರ್ಸ್‌ನೊಂದಿಗಿನ ತನ್ನ ಅಧಿಕಾರಾವಧಿಯಲ್ಲಿ ೧೦ ಕ್ಕೂ ಹೆಚ್ಚು ನಿರ್ಗಮನಗಳನ್ನು ನಿರ್ವಹಿಸುವಲ್ಲಿ ಅವರು ತೊಡಗಿಸಿಕೊಂಡಿದ್ದರು.

ಐಸಿಐಸಿಐ ವೆಂಚರ್ಸ್‌ಗಿಂತ ಮುಂಚಿತವಾಗಿ, ಬಾಲಾ ಬಹು ಉದ್ಯಮ ಮಾನ್ಯತೆ ಹೊಂದಿದ್ದರು ಮತ್ತು ಎಂಎನ್‌ಸಿಗಳಾದ ಬೆಸ್ಟ್‌ಫುಡ್ಸ್, ಕ್ಯಾಡ್‌ಬರಿ ಮತ್ತು ಐಸಿಐಗಳೊಂದಿಗೆ ಮಾರಾಟ, ವಿತರಣೆ ಮತ್ತು ಬ್ರಾಂಡ್ ನಿರ್ವಹಣೆಯಂತಹ ವೈವಿಧ್ಯಮಯ ಕಾರ್ಯಗಳಲ್ಲಿ ಕೆಲಸ ಮಾಡಿದ್ದಾರೆ. ಬೆಸ್ಟ್‌ಫುಡ್ಸ್‌ನಲ್ಲಿ, ಅವರು ಕಾರ್ಯತಂತ್ರದ ಯೋಜನಾ ತಂಡದ ಭಾಗವಾಗಿದ್ದರು. ಮತ್ತು ೨೦೧೨ ರಲ್ಲಿ ಫೋರ್ಬ್ಸ್ ಸತತವಾಗಿ ವ್ಯವಹಾರದಲ್ಲಿ ಭಾರತದ ಅಗ್ರ ೫೦ ಶಕ್ತಿಶಾಲಿ ಮಹಿಳೆಯರಲ್ಲಿ ಬಾಲಾ ನಾಮನಿರ್ದೇಶನಗೊಂಡಿದ್ದಾರೆ. ನ್ಯೂಯಾರ್ಕ್ನ ಬೆಸ್ಟ್ಫುಡ್ಸ್ನಲ್ಲಿ ನಡೆದ ಮಹಿಳಾ ನಾಯಕತ್ವ ವೇದಿಕೆಗೆ ಅವರು ನಾಮನಿರ್ದೇಶನಗೊಂಡರು.

## ನಿರ್ದೇಶನ 
ನಿರ್ದೇಶಕರ ಸಾಮರ್ಥ್ಯದಲ್ಲಿ ಬಾಲಾರವರು ಹಲವಾರು ಪ್ರಮುಖ ಸಂಸ್ಥೆಗಳೊಂದಿಗೆ ಸಂಬಂಧ ಹೊಂದಿದ್ದಾರೆ. ಅವರು ಪ್ರಸ್ತುತ ಈ ಕೆಳಗಿನ ಮಂಡಳಿಯಲ್ಲಿದ್ದಾರೆ:

* ಏರ್ ವರ್ಕ್ಸ್ ಇಂಡಿಯಾ ಎಂಜಿನಿಯರಿಂಗ್ ಪ್ರೈವೇಟ್ ಲಿಮಿಟೆಡ್ 
* ನಾಪ್ಟಾಲ್ ಆನ್‌ಲೈನ್ ಶಾಪಿಂಗ್ ಪ್ರೈವೇಟ್ ಲಿಮಿಟೆಡ್ 
* ಫಿನಾಸಿಯಲ್ ಸಾಫ್ಟ್‌ವೇರ್ ಮತ್ತು ಸಿಸ್ಟಮ್ಸ್ ಪ್ರೈವೇಟ್ ಲಿಮಿಟೆಡ್. 
* ಇಂಡಿಯಾ ಹೋಮ್ಸ್ 
* ಟಾರ್ವೋ ಟೆಕ್ನಾಲಜೀಸ್ ಲಿಮಿಟೆಡ್. 
* ವಿಶ್ವಾ ಇನ್ಫ್ರಾಸ್ಟ್ರಕ್ಚರ್ಸ್ & ಸರ್ವೀಸಸ್ ಪ್ರೈ. ಲಿಮಿಟೆಡ್ 
* ಫ್ಯೂಚರ್ ರಿಟೇಲ್ ಲಿಮಿಟೆಡ್ (ಹಿಂದೆ, ಪ್ಯಾಂಟಲೂನ್ ರಿಟೇಲ್ (ಇಂಡಿಯಾ) ಲಿಮಿಟೆಡ್) 
* ನೋವಾ ಮೆಡಿಕಲ್ ಸೆಂಟರ್ಸ್ ಪ್ರೈವೇಟ್ ಲಿಮಿಟೆಡ್ 
* ನೌಕ್ರಿ ಇಂಟರ್ನೆಟ್ ಸರ್ವೀಸಸ್ ಪ್ರೈ. ಲಿಮಿಟೆಡ್ 
* ಮಾಹಿತಿ ಎಡ್ಜ್ (ಇಂಡಿಯಾ) ಲಿಮಿಟೆಡ್

## ಉಲ್ಲೇಖಗಳು 
## ಬಾಹ್ಯ ಲಿಂಕ್‌ಗಳು 
* ಬಾಲಾ ದೇಶಪಾಂಡೆ 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಉದ್ಯಮಿಗಳು
ವರ್ಗ:ಭಾರತೀಯ ಮಹಿಳಾ ಉದ್ಯಮಿಗಳು
ಕಲಾಡಿ

thumb

**ಕಲಾಡಿ** ಜಮ್ಮು ಕಾಶ್ಮೀರ ರಾಜ್ಯದ ಜಮ್ಮು ಪ್ರಾಂತ್ಯದ ರಾಜೌರಿ, ಪೂಂಛ್ ಹಾಗೂ ಉಧಮ್‍ಪುರ್‌ಗೆ ಸ್ಥಳೀಯವಾದ ಸಾಂಪ್ರದಾಯಿಕ ಹದವಾಗಿಸಿದ ಗಿಣ್ಣು ಉತ್ಪನ್ನವಾಗಿದೆ. ಇದು ಬಹಳ ಸಾಂದ್ರವಾದ ಗಿಣ್ಣಾಗಿದೆ. ಇದನ್ನು ಸಾಮಾನ್ಯವಾಗಿ ಇದರದೇ ಕೊಬ್ಬಿನಲ್ಲಿ ಸಾಟೆ ಮಾಡಿ ಉಪ್ಪು ಸೇರಿಸಿ ಬಡಿಸಲಾಗುತ್ತದೆ. ಕಲಾಡಿಯನ್ನು ಸಾಮಾನ್ಯವಾಗಿ ಹಸು ಅಥವಾ ಎಮ್ಮೆಯ ಹಾಲಿನಿಂದ ತಯಾರಿಸಲಾಗುತ್ತದೆ. ಆದರೆ ಬಿಳಿಯ ಬಣ್ಣವನ್ನು ಹೊಂದಿರುವ, ಮೇಕೆಯ ಹಾಲಿನಿಂದ ತಯಾರಿಸಲಾದ ಕಲಾಡಿ ಕೂಡ ಲಭ್ಯವಾಗಿದೆ. ಸಾಂಪ್ರದಾಯಿಕವಾಗಿ ಕಲಾಡಿಯನ್ನು ಹುಳಿಯಾಗಿಸಿದ ಹಾಲಿನಿಂದ ಕಚ್ಚಾ (ಬೇಯಿಸದಿರದ) ಪೂರ್ಣ ಕೊಬ್ಬನ್ನು ಬೇರ್ಪಡಿಸಿ ತಯಾರಿಸಲಾಗುತ್ತದೆ. ಘನೀಕೃತ ಭಾಗವನ್ನು ದೂನಾಗಳಲ್ಲಿ (ಎಲೆಗಳಿಂದ ಮಾಡಲಾದ ಸಣ್ಣ ಬಟ್ಟಲುಗಳು) ಕಟ್ಟಿ ಸೂರ್ಯನ ಬೆಳಕಿನಲ್ಲಿ ಒಣಗಿಸಲಾಗುತ್ತದೆ. ಹೆಚ್ಚುವರಿ ದ್ರವವು ಅರೆ ರಂಧ್ರಯುಕ್ತ ದೂನಾಗಳಿಂದ ಸೋರಿ ಉಳಿದ ತೇವಾಂಶವು ಸೂರ್ಯನ ಬೆಳಕಿನಲ್ಲಿ ಒಣಗುವುದರಿಂದ ಹೋಗುತ್ತದೆ. ಕಲಾಡಿ ಹೊರಗಿನಿಂದ ಶುಷ್ಕವಾಗಿದ್ದು ಆದರೆ ಒಳಗಡೆ ತೇವಾಂಶವನ್ನು ಉಳಿಸಿಕೊಂಡಿರುತ್ತದೆ. ಕೆಲವೊಮ್ಮೆ ಇದರ ಮೇಲೆ ಶಿಲೀಂಧ್ರ ಬೆಳೆದು ಇದಕ್ಕೆ ಅನನ್ಯವಾದ ರುಚಿಯನ್ನು ಕೊಡುತ್ತದೆ.

## ಉಲ್ಲೇಖಗಳು 
ವರ್ಗ:ಗಿಣ್ಣುಗಳು
ಮಕ್ಕಿ ದೀ ರೋಟಿ

thumb

**ಮಕ್ಕಿ ದೀ ರೋಟಿ** ಮೆಕ್ಕೆ ಜೋಳದ ಹಿಟ್ಟಿನಿಂದ ತಯಾರಿಸಲಾದ ಹುದುಗು ಸೇರಿಸದ ಚಪ್ಪಟೆಯಾದ ಬ್ರೆಡ್. ಇದನ್ನು ಮುಖ್ಯವಾಗಿ ಭಾರತೀಯ ಉಪಖಂಡದ ಉತ್ತರ ಭಾಗದಲ್ಲಿರುವ ಪಂಜಾಬ್ ಪ್ರದೇಶದಲ್ಲಿ ತಿನ್ನಲಾಗುತ್ತದೆ. ಭಾರತೀಯ ಉಪಖಂಡದಲ್ಲಿನ ಬಹುತೇಕ ರೋಟಿಗಳಂತೆ ಇದನ್ನು ತವಾದ ಮೇಲೆ ಬೇಯಿಸಲಾಗುತ್ತದೆ.

ಮಕ್ಕಿ ದೀ ರೋಟಿ ಸಿದ್ಧವಾದಾಗ ಹಳದಿ ಬಣ್ಣದ್ದಾಗಿರುತ್ತದೆ. ಇದು ಬಹಳ ಕಡಿಮೆ ಅಂಟಿಕೊಳ್ಳುವ ಶಕ್ತಿ ಹೊಂದಿರುವುದರಿಂದ ಇದನ್ನು ಕೈಯಿಂದ ಹಿಡಿಯುವುದು ಕಷ್ಟವಾಗುತ್ತದೆ.

ಮಕ್ಕಿ ದೀ ರೋಟಿಯನ್ನು ಸಾಮಾನ್ಯವಾಗಿ ಪಂಜಾಬ್‍ನಲ್ಲಿ ಚಳಿಗಾಲದ ವೇಳೆ ತಯಾರಿಸಲಾಗುತ್ತದೆ. ಇದರ ಜೊತೆಗೆ ಹಲವುವೇಳೆ ಸಾಗ್ (ವಿಶೇಷವಾಗಿ ಸರಸ್ಞೋ ದಾ ಸಾಗ್, ಅಂದರೆ ಬೇಯಿಸಿದ ಸಾಸಿವೆಯ ಹಸಿರು ಎಲೆಗಳು), ಬೆಣ್ಣೆ ಮತ್ತು ಮಜ್ಜಿಗೆಯನ್ನು ಬಡಿಸಲಾಗುತ್ತದೆ. ಇದೇ ರೀತಿ ಹಿಮಾಚಲ್ ಮತ್ತು ಪಂಜಾಬ್‍ನಲ್ಲಿ ಇದನ್ನು ಸಾಗ್ ಮತ್ತು ಜೊತೆಗೆ ಮಾಹ್ (ಉದ್ದಿನ) ದಾಲ್‍ನೊಂದಿಗೆ ತಿನ್ನಲಾಗುತ್ತದೆ.

## ಉಲ್ಲೇಖಗಳು 
## ಹೆಚ್ಚಿನ ಓದಿಗೆ 
* 
* 
* 
*  

ವರ್ಗ:ಖಾದ್ಯ, ತಿನಿಸು
ದೀಪಕ್ ಪಾಲಡ್ಕ

ದೀಪಕ್ ಡಿ'ಸಿಲ್ವಾ ಅಲಿಯಾಸ್ **ದೀಪಕ್ ಪಾಲಡ್ಕ**(Deepak Paladka)(ಜನನ:೧೧ ಏಪ್ರಿಲ್), ಇವರು ಭಾರತೀಯ ಚಲನಚಿತ್ರ ನಟ ಮತ್ತು ರಂಗ ಕಲಾವಿದ. ತುಳು ಸಿನೆಮೋತ್ಸವ ೨೦೧೫ ರಲ್ಲಿ ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಸೇರಿದಂತೆ ೫ ಪ್ರಶಸ್ತಿಗಳನ್ನು ಗೆದ್ದರಿರುವ *ನಿರೆಲ್* ಎಂಬ ತುಳು ಚಲನಚಿತ್ರದ ಮೂಲಕ ರಂಗಭೂಮಿಗೆ ಕಾಲಿಟ್ಟ ಇವರು *ದಂಡ್*(ತುಳು), *ಅಸತೋಮ ಸದ್ಗಮಯ*(ಕನ್ನಡ), *ಬೆಂಡ್ಕಾರ್*(ಕೊಂಕಣಿ),*ಏಕ್ ಅಸ್ಲ್ಯಾರ್ ಏಕ್ ನ* (ಕೊಂಕಣಿ),*ಜ಼ಾವೋಯ್ ನಂಬರ್ 1* (ಕೊಂಕಣಿ), *ಅಮ್ಮೆರ್ ಪೋಲಿಸಾ*(ತುಳು) ನಂತಹ ಸಿನಿಮಾಗಳಲ್ಲಿ ನಟಿಸಿದ್ದಾರೆ.    
## ಜನನ, ಆರಂಭಿಕ ಜೀವನ ಮತ್ತು ಶಿಕ್ಷಣ
ದೀಪಕ್ ಪಾಲಡ್ಕ ಇವರು ಜಾರ್ಜ್ ಡಿ'ಸಿಲ್ವಾ (ತಂದೆ) ಮತ್ತು ಫಿಲೊಮೆನಾ (ತಾಯಿ) ದಂಪತಿಗೆ ೧೧ ಏಪ್ರಿಲ್ ೧೯೭೪ ರಂದು ಮೂಡುಬಿದಿರೆಯ ಪಾಲಡ್ಕದಲ್ಲಿ ಜನಿಸಿದರು. ಇವರು ತಮ್ಮ ಪ್ರೌಢ ಶಿಕ್ಷಣವನ್ನು ಮೂಡುಬಿದಿರೆಯ ಜೈನ ಪ್ರೌಢ ಶಾಲೆಯಲ್ಲಿ ಪಡೆದು ಅಲ್ಲಿನ ಮಹಾವೀರ ಕಾಲೇಜಿನಲ್ಲಿ ಪಿಯು ಶಿಕ್ಷಣವನ್ನು ಪಡೆದರು. ನಂತರ ಮುಂಬೈನ ಕೈಝನ್ ಸ್ಕೂಲ್ ಆಫ್ ಬಿಸಿನೆಸ್ ಮ್ಯಾನೇಜ್ಮೆಂಟ್ ನಲ್ಲಿ ಸ್ನಾತ್ತಕೋತ್ತರ ಪದವಿ(ಎಂ.ಬಿ.ಎ) ಪೂರ್ಣಗೊಳಿಸಿದರು. ರಂಗನಟನಾಗಿ, ಇವರು ಸುಮಾರು ೧೫-೨೦ ಕೊಂಕಣಿ, ತುಳು ಹಾಗೂ ಕನ್ನಡ ಸಿನಿಮಾಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರು 105.4 ರೇಡಿಯೊ ಮಸಾಲೆ ದುಬೈ ಮತ್ತು 93.5 ರೆಡ್ ಎಫ್‌ಎಂ ನಲ್ಲಿ ರೇಡಿಯೊದಲ್ಲಿ ಕಾರ್ಯಕ್ರಮಗಳನ್ನು ನೀಡಿದ್ದಾರೆ.
### ವೃತ್ತಿಜೀವನ
ಸ್ಟೇಜ್ ಶೋಗಳಲ್ಲಿ ಮತ್ತು ರೇಡಿಯೊದಲ್ಲಿ ಕಾಣಿಸಿಕೊಂಡ ನಂತರ ದೀಪಕ್ ಪಾಲಡ್ಕ ಮೊದಲಿಗೆ ಅಂತರರಾಷ್ಟ್ರೀಯ ತುಳು ಚಿತ್ರ *ನಿರೆಲ್* ನಲ್ಲಿ ಪ್ರಮುಖ ಹಾಸ್ಯ ನಟನಾಗಿ ಪಾದಾರ್ಪಣೆ ಮಾಡಿದರು. ಇದನ್ನು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಚಿತ್ರೀಕರಿಸಲಾಯಿತು. ನಂತರ *ದಂಡ್* ಸಿನಿಮಾದಲ್ಲಿ ಅರ್ಜುನ್ ಕಾಪಿಕಾಡ್ರ ಜೊತೆ ಹಾಸ್ಯ ನಟನಾಗಿ ಕಾಣಿಸಿಕೊಂಡರು.ಇದು ಆಸ್ಟ್ರೇಲಿಯಾ ಮತ್ತು ಯು.ಕೆ ಗಳಲ್ಲಿ ಬಿಡುಗಡೆಯಾದ ಮೊದಲ ತುಳು ಭಾಷೆಯ ಚಲನಚಿತ್ರವಾಗಿದೆ. ದೀಪಕ್ ಪಾಲಡ್ಕ ರವರ ಕೊಂಕಣಿ ಚಿತ್ರ *ಏಕ್ ಅಸ್ಲ್ಯಾರ್ ಏಕ್ ನಾ*, *ಸವೋಯ್ ನಂಬರ್ ೧* (೨೦೧೮), *ಬೆಂಡ್ಕಾರ್* (೨೦೧೯) ಎಂಬ ಚಿತ್ರಗಳು ಯು.ಎ.ಇ, ಇಸ್ರೇಲ್, ಕುವೈಟ್ ಮತ್ತು ಭಾರತದಲ್ಲಿ ಬಿಡುಗಡೆಯಾಗಿದೆ. ಇವರು ಕನ್ನಡ ಸಿನಿಮಾ *ಅಸತೋಮ ಸದ್ಗಮಯ* ದಲ್ಲೂ ನಟಿಸಿದ್ದಾರೆ.

## ಅಭಿನಯಿಸಿದ ಸಿನಿಮಾಗಳ ಪಟ್ಟಿ
### ತುಳು ಸಿನಿಮಾಗಳು
### ಕೊಂಕಣಿ ಸಿನಿಮಾಗಳು
### ಕನ್ನಡ ಸಿನಿಮಾಗಳು
## ಉಲ್ಲೇಖಗಳು
ವರ್ಗ:ತುಳು ಚಲನಚಿತ್ರ ನಟರು
ವರ್ಗ:ರಂಗಭೂಮಿ ಕಲಾವಿದರು
ಪೋ ಚಾ

thumb
**ಪೋ ಚಾ** (**ಬಟರ್ ಟೀ**) ನೇಪಾಳ, ಭೂತಾನ್, ಭಾರತ (ವಿಶೇಷವಾಗಿ ಲಡಾಖ್, ಸಿಕ್ಕಿಂ ಮತ್ತು ಅರುಣಾಚಲ ಪ್ರದೇಶ) ಮತ್ತು ಟಿಬೆಟ್‍ನಂತಹ ಹಿಮಾಲಯ ಪ್ರದೇಶಗಳಲ್ಲಿನ ಜನರ ಪಾನೀಯವಾಗಿದೆ. ಪೋ ಚಾ ಬಹುಶಃ ಬೃಹತ್ ಟಿಬೆಟ್ ಮತ್ತು ಭಾರತೀಯ ಉಪಖಂಡದ ನಡುವಿನ ಹಿಮಾಲಯ ಪ್ರದೇಶದಲ್ಲಿ ಹುಟ್ಟಿಕೊಂಡಿತು.
ಸಾಂಪ್ರದಾಯಿಕವಾಗಿ, ಇದನ್ನು ಚಹಾದ ಎಲೆಗಳು, ಚಮರೀಮೃಗದ ಬೆಣ್ಣೆ, ನೀರು ಮತ್ತು ಉಪ್ಪಿನಿಂದ ತಯಾರಿಸಲಾಗುತ್ತದೆ. ಆದರೆ ಅದರ ವ್ಯಾಪಕ ಲಭ್ಯತೆ ಮತ್ತು ಕಡಿಮೆ ವೆಚ್ಚವನ್ನು ಪರಿಗಣಿಸಿ ಆಕಳ ಹಾಲಿನಿಂದ ತಯಾರಿಸಿದ ಬೆಣ್ಣೆಯನ್ನು ಹೆಚ್ಚೆಚ್ಚು ಬಳಸಲಾಗುತ್ತಿದೆ.

ಪೋ ಚಾವನ್ನು ಕುಡಿಯುವುದು ಟಿಬೇಟಿಯನ್ ಜೀವನದ ಒಂದು ಖಾಯಂ ಭಾಗವಾಗಿದೆ. ಕೆಲಸದ ಮುನ್ನ, ಒಬ್ಬ ಟಿಬೇಟಿಯನ್ ಸಾಮಾನ್ಯವಾಗಿ ಈ ಪಾನೀಯದ ಹಲವಾರು ಬೋಗುಣಿಗಳನ್ನು ಸವಿಯುತ್ತಾನೆ, ಮತ್ತು ಇದನ್ನು ಅತಿಥಿಗಳಿಗೆ ಯಾವಾಗಲೂ ಬಡಿಸಲಾಗುತ್ತದೆ. ಬೆಣ್ಣೆಯು ಮುಖ್ಯ ಘಟಕಾಂಶವಾಗಿರುವುದರಿಂದ, ಪೋ ಚಾ ಹೇರಳ ಶಕ್ತಿಯನ್ನು ಒದಗಿಸುತ್ತದೆ.

## ಹೊರಗಿನ ಕೊಂಡಿಗಳು 
* Example of bowls from which Tibetans drink tea and further information on the bowls custom
* Sherpa Butter Tea 

ವರ್ಗ:Articles containing Tibetan-language text
ವರ್ಗ:ಪಾನೀಯಗಳು
ಜೊಲ್ಪಾನ್

**ಜೊಲ್‍ಪಾನ್** ಪದವು ಅಸ್ಸಾಮಿ ಪಾಕಶೈಲಿಯಲ್ಲಿ ಲಘು ಆಹಾರಗಳನ್ನು ಸೂಚಿಸುತ್ತದೆ. ಇವನ್ನು ಹಲವುವೇಳೆ ಬೆಳಗ್ಗಿನ ತಿಂಡಿಯ ವೇಳೆ ಬಡಿಸಲಾಗುತ್ತದಾದರೂ, ಇವನ್ನು ಬಿಹು ಹಬ್ಬಗಳು ಅಥವಾ ವಿವಾಹಗಳಲ್ಲಿ ಕೂಡ ಬಡಿಸಬಹುದು. *ಜೊಲ್‍ಪಾನ್* ಶಬ್ದವು ಎಲ್ಲ ತಯಾರಿಕೆಗಳನ್ನು ಒಳಗೊಳ್ಳುತ್ತದೆ, ಅವೆಂದರೆ *ಜೊಲ್‍ಪಾನ್*, *ಪೀಠಾ*, *ಲಾರು*, ಮತ್ತು ಚಹಾ. ಬೆಳಗ್ಗಿನ ತಿಂಡಿಗೆ ಬಡಿಸಲಾದ ಇತರ ಸಾಮಾನ್ಯ ಜೊಲ್‍ಪಾನ್‍ಗಳೆಂದರೆ ರೋಟಿ, ಲುಚಿ, ಘುಗನಿ ಮತ್ತು ಕೆಲವೊಮ್ಮೆ ಪರಾಠಾ ಇತ್ಯಾದಿ.

ಜೊಲ್‍ಪಾನ್‍ನ ವೈವಿಧ್ಯಗಳಲ್ಲಿ *ಬೋರಾ ಸಾಉಲ್*, *ಕೋಮಲ್ ಸಾಉಲ್*, *ಶಾಂಡೊ*, *ಚೀರಾ*, *ಮುರಿ,* ಮೊಸರು, ಬೆಲ್ಲದ ಜೊತೆಗೆ *ಅಖೋಯಿ* ಹಾಗೂ ವಿವಿಧ ಪೀಠಾ ಸೇರಿವೆ.

**ಪೀಠಾ** ಎಂದರೆ ಅಕ್ಕಿಯ ಖಾದ್ಯ ಅಥವಾ ಪ್ಯಾನ್‍ಕೇಕ್. ಇದು ತೆಳುವಾದ ಚಪ್ಪಟೆಯ ಖಾದ್ಯವಾಗಿದ್ದು ಇದನ್ನು ಹಿಟ್ಟಿನಿಂದ ತಯಾರಿಸಲಾಗುತ್ತದೆ ಮತ್ತು ಬಿಸಿ ತವಾ ಅಥವಾ ಬಾಣಲೆಯ ಮೇಲೆ ತಯಾರಿಸಲಾಗುತ್ತದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* AssameseFood.com (2009) "Assamese Food- taste for a difference"

ವರ್ಗ:ಲಘು ಆಹಾರಗಳು
ಬಸೆನ್ ಮುರ್ಮು

**ಬಸೆನ್ ಮುರ್ಮು** (೯ ಏಪ್ರಿಲ್ ೧೯೮೭ - ೮ ಜೂನ್ ೨೦೨೦)  ) ಸಂತಾಲಿ ಚಲನಚಿತ್ರ ಮತ್ತು ಆಲ್ಬಮ್ ಜಗತ್ತಿನ ಭಾರತೀಯ ಗಾಯಕ . ಬಸೆನ್ ಮುರ್ಮು ಜನಿಸಿದ್ದು ಒಡಿಶಾದ (ಭಾರತ) ಮಯೂರ್ಭಂಜ್ ಜಿಲ್ಲೆಯ ಬಿಜ್ತಾಲಾ ಬ್ಲಾಕ್‌ನ ಬರ್ಹಜಿಯಾನ್ ಗ್ರಾಮದಲ್ಲಿ. ಇವರ ತಂದೆಯ ಹೆಸರು ನರನ್ ಮುರ್ಮು ಮತ್ತು ತಾಯಿ ಮೈನಾ ಮುರ್ಮು. ಇವರ ಹೆಂಡತಿಯ ಹೆಸರು ಮಮತಾ ಮುರ್ಮು. ಭಾಗ್ಯಲಕ್ಷ್ಮಿ ಮುರ್ಮು ಇವರ ಏಕೈಕ ಪುತ್ರಿ.
## ವೃತ್ತಿಜೀವನ
ಬಸೆನ್ ಮುರ್ಮು ಇವರು ತನ್ನ ಅಲ್ಪಾವಧಿಯ ಜೀವನದಲ್ಲಿ ಐನೂರಕ್ಕೂ ಹೆಚ್ಚು ಹಾಡುಗಳಿಗೆ ಧ್ವನಿ ನೀಡಿದ್ದಾರೆ. ಇವರ ಸೂಪರ್ಹಿಟ್ ಹಾಡುಗಳು - "ಕುಲ್ಮಿ ಡೇರ್ ಲೆಕಾ ಕುಡಿಮ್ ಹರಾಯೆನ್", "ಚೆಮೆಕ್ ಚೆಮೆಕ್", "ಜಿವಿ ರಾಣಿ ತಿಸೀಮ್ ಹಿಜುಗ್", "ಅಲಕ್ ಜಾಡಿ ನಾಡಿ ಲೆಕಾ" ಮುಂತಾದವು. 

## ನಿಧನ
ಬಸೆನ್ ಮುರ್ಮು ೮ ಜೂನ್ ೨೦೨೦ ರಂದು ನಿಧನರಾದರು. ಇವರು ಕೇವಲ ೩೩ ರ ಹರೆಯವರಾಗಿದ್ದು ಇವರಿಗೆ ಯಾವುದೇ ರೋಗದ ಲಕ್ಷಣಗಳು ಇರಲಿಲ್ಲ. ಜೂನ್ ೮ ರಂದು, ಇವರು ಇದ್ದಕ್ಕಿದ್ದಂತೆ ಕುಸಿದುಬಿದ್ದರು ಮತ್ತು ಇವರನ್ನು ಚಿಕಿತ್ಸೆಗಾಗಿ ರಾಯರಂಗಪುರ ಸರ್ಕಾರಿ ಆಸ್ಪತ್ರೆಗೆ ಕರೆದೊಯ್ಯಲಾಯಿತು, ಅಲ್ಲಿಯೇ ಇವರು ವಿಧಿವಶರಾಧರು.
## ಬಾಹ್ಯ ಕೊಂಡಿಗಳು
* https://kalingatv.com/state/odisha-based-santhali-singer-basen-murmu-passes-away-at-33/

## ಉಲ್ಲೇಖಗಳು
ವರ್ಗ:ಹಿನ್ನೆಲೆ ಗಾಯಕರು
ತಾಳೆಬೆಕ್ಕು

thumb

**ತಾಳೆಬೆಕ್ಕು** ಕಾರ್ನಿವೊರ ಗಣದ ವೈವೆರಿಡೇ ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಕಾಡುಬೆಕ್ಕು (ಪಾಮ್ ಸಿವೆಟ್, ಟಾಡಿ ಕ್ಯಾಟ್). ***ಪ್ಯಾರಾಡಾಕ್ಸ್ಯೂರಸ್ ಹರ್ಮಾಫ್ರೊಡಿಟಸ್*** ಇದರ ವೈಜ್ಞಾನಿಕ ಹೆಸರು. ಮರಬೆಕ್ಕು, ಮಂಟಬೆಕ್ಕು ಎಂಬ ಹೆಸರುಗಳೂ ಇದಕ್ಕೆ ಉಂಟು. ಭಾರತದಾದ್ಯಂತ ಇದು ಕಾಣದೊರೆಯುವುದು.

## ದೇಹ ರಚನೆ
ತೂಕ ಸುಮಾರು 4 ಕಿ.ಗ್ರಾಂ. ಮನೆಯ ಬೆಕ್ಕಿಗಿಂತ ಕೊಂಚ ದೊಡ್ಡ ಗಾತ್ರದ ಪ್ರಾಣಿಯಿದು. ದೇಹದ ಉದ್ದ 60 ಸೆಂ.ಮೀ. ಅಷ್ಟೇ ಉದ್ದದ ಬಾಲ ಉಂಟು. ದೇಹದ ಮೇಲೆ ಬಿರುಸಾದ ಉದ್ದನೆಯ ಕೂದಲುಗಳಿವೆ.  ದೇಹದ ಬಣ್ಣ ಕಪ್ಪು ಇಲ್ಲವೇ ಕಪ್ಪುಮಿಶ್ರಿತ ಕಂದು.  ಉದರ ಭಾಗ ಮಾತ್ರ ಬಿಳಿ.  ಮಾಸಲು ಬಿಳಿ ಇಲ್ಲವೆ ಹಳದಿ, ವರ್ಷಕ್ಕೊಮ್ಮೆ ಮೈಮೇಲಿನ ತುಪ್ಪುಳು ಉದುರಿಹೋಗುವುದು. ಹೊಸ ತುಪ್ಪುಳ ಮೂಡುವಾಗ ಬೆನ್ನಿನ ಮೇಲೆ ಉದ್ದುದ್ದನೆಯ ಪಟ್ಟೆಗಳೂ ಪಾಶ್ರ್ವ, ಭುಜ ಮತ್ತು ತೊಡೆಗಳ ಮೇಲೆ ಮಚ್ಚೆಗಳೂ ಕಾಣುತ್ತವೆ.  ಕಣ್ಣಿನ ಕೆಳಗೆ, ಕೆನ್ನೆಯ ಮೇಲೆ ಬಿಳಿ ಮಚ್ಚೆ ಉಂಟು.

## ವಾಸದ ಸ್ಥಳ
ತಾಳೆಬೆಕ್ಕು ವನ್ಯವಾಸಿ, ಇದರ ವಾಸವೆಲ್ಲ ಬಹುವಾಗಿ ಮರಗಳ ಮೇಲೆಯೆ, ತಾಳೆಮರ, ಮಾವಿನ ಮರ ಮುಂತಾದ ಮರಗಳ ರೆಂಬೆಗಳಲ್ಲೊ ಪ್ರಧಾನ ಕಾಂಡದ ಪೊಟರೆಗಳಲ್ಲೊ ಹಗಲೆಲ್ಲ ಅವಿತಿದ್ದು ರಾತ್ರಿ ಆಹಾರಾನ್ವೇಷಣೆಗೆಂದು ಹೊರ ಹೊರಡುತ್ತದೆ. ಕೆಲವು ಸಲ ಹಳ್ಳ, ಊರುಗಳಲ್ಲೂ ತಾಳೆಬೆಕ್ಕು ಸೇರಿಕೊಂಡುಬಿಡುವುದುಂಟು. ಆಗ ಮನೆಗಳ ಮಾಡುಗಳಲ್ಲಿ, ಚರಂಡಿ ಸಂದುಗಳಲ್ಲಿ ಅಡಗಿಕೊಂಡು ವಾಸಿಸುತ್ತದೆ.

## ಆಹಾರ
ಇಲಿ, ಅಳಿಲು, ಸಣ್ಣ ಪುಟ್ಟ ಹಕ್ಕಿಗಳು ಇದರ ಮುಖ್ಯ ಆಹಾರವಾದರೂ ವಿವಿಧ ಬಗೆಯ ಹಣ್ಣು ಕಾಯಿಗಳನ್ನು ತಿನ್ನುವುದುಂಟು. ಕೆಲವು ಸಲ ಕೋಳಿಮರಿಗಳನ್ನು ಹಿಡಿದು ತಿನ್ನುತ್ತದೆ. ಕಾಫಿತೋಟ, ಅನಾನಸ್ ತೋಟಗಳಿಗೆ ನುಗ್ಗಿ ಹಾಳುಮಾಡುವುದೂ ಉಂಟು. ಈಚಲು ಮರದಿಂದ ಹೆಂಡ ಇಳಿಸಲೆಂದು ಕಟ್ಟುವ ಮಡಕೆಗಳನ್ನು ಕೊಳ್ಳೆ ಹೊಡೆದು ಹೆಂಡವನ್ನು ಕುಡಿಯುವ ವಿಚಿತ್ರ ಪರಿಪಾಟಿಯೂ ಇದಕ್ಕೆ ಇದೆಯೆಂದು ಹೇಳಲಾಗಿದೆ.

ತಾಳೆಬೆಕ್ಕು ಒಂದು ಸಲಕ್ಕೆ ಸಾಮಾನ್ಯವಾಗಿ 3-4ಮರಿಗಳನ್ನು ಈಯುತ್ತದೆ. ಮರಿಗಳನ್ನು ಈಯಲು ನಿರ್ದಿಷ್ಟ ಪ್ರಾಯವಿಲ್ಲ. ತಾಳೆಬೆಕ್ಕುಗಳನ್ನು ಸಾಕುವುದುಂಟು. ದಕ್ಷಿಣ ಭಾರತದಲ್ಲಿ ಪ್ಯಾರಡಾಕ್ಸ್ಯೂರಸ್ ಜೆರ್ಡೋನೈ ಎಂಬ ಹೆಸರಿನ ಇನ್ನೊಂದು ಬಗೆಯ ತಾಳೆಬೆಕ್ಕು ಕಾಣಸಿಗುತ್ತದೆ.

## ಉಲ್ಲೇಖಗಳು
## ಹೊರಗಿನ ಕೊಂಡಿಗಳು
* Animal Diversity Web at the University of Michigan: *Paradoxurus hermaphroditus*

ವರ್ಗ:ಸಸ್ತನಿ ಪ್ರಾಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ